open-index/open-wikipedia-markdown huggingface dataset:
మొగిలీశ్వరాలాయం

శివాలయాలు భారత దేశమంతటా విస్తరించి వున్నాయి.  వివిధ నామాలతో ఆయా క్షేత్రలు వెలసి వున్నాయి.  అలాంటి వాటిలో  మొగిలీశ్వరాలయం ఒకటి.  ఇది చిత్తూరు నుంచి 30 కి.మీటర్ల దూరంలో వున్నది. 
## క్షేత్రనామము
పూర్వం ఒక **[[బోయ]]** కుటుంబం మొగిలి వారి పల్లె లో  నివాసముండేది.  ఆ ప్రాంతంలో మొగిలి పొదలు ఎక్కువగా వుండడం తో ఆ పల్లెకు మొగిలివారి పల్లె అనే పేరు వచ్చింది. ఒక నాడు గర్బిణిగ వున్న ఆ **[[బోయ]]**వనిత పనిమీద సమీపంలోని అడవికి వెళ్లింది.  అకస్మాత్తుగా ఆవిడకు పురుటి నెప్పులు రావడంతో  అక్కడవున్న మొగిలి పొదల సమీపంలో ఆవిడ ఒక మగ శిశువునకు జన్మనిచ్చింది. మొగలి పొదల సమీపాన పుట్టడంతో ఆ బాలునికి మొగిలప్ప  అనే నామ కరణం చేసి పోషించ సాగారు. పెద్దవాడయిన మొగలప్ప ఒక రైతు వద్ద పశువుల కాపరిగా చేరాడు.  అడవిలో పశువులను కాస్తూ వంట చెరకు కొరకు కట్టెలను కొట్టుకునేవాడు.  అలా ఒక నాడు గొడ్డలితో ఒక చెట్టును నరుకుతుండగా రాయి తగిలిన శబ్దం రావడంతోఆశ్చర్య పడిన మొగిలప్ప గ్రామస్తుల సాయంతో పరిశీలించగా అక్కడ ఒక శివలింగం కనబడింది.  అప్పటినుంచి ఆ శివలింగానికి మొగిలప్ప పూజలు చేయడం ప్రారంబించాడు. అలా అతిని పేరున ఆ క్షేత్రం మొగిలీశ్వరాలయంగా ప్రసిద్ధి పొందింది.

## ప్రత్యేకతలు
మొగిలీశ్వరాలయానికి పడమర దిశలో మూడు కిలో మీటర్ల దూరంలో విబూతి కొండ వున్నది. తరతరాలుగా స్వామివారిని ఆవిభూతోనే అభిషేకించడం విశేషం.  పూర్వం లోక కళ్యాణం కొరకు జమదగ్ని మహర్షి పౌండరీకం అనే యాగాన్ని నిర్వహించాడట ఆ యాగ సమిదల బస్మాన్ని ఒక రాసిగా పోయడం వల్ల ఆ కొండ ఏర్పడిందని స్థానికుల నమ్మకం. మరొక ప్రత్యేకత ఏమంటే?   ఆలయ పైకప్పు మీద వున్న బంగారు బల్లి. ఇలాంటిది కంచి,  శ్రీ కాళహస్తి లో మాత్రమే కనిపిస్తుంది. దాంతో బాటు చంద్రున్ని మింగటానికి వస్తున్న రాహువుని కూడ చూడవచ్చు. వీటిని తాకితే సర్ప దోషాలు పోతాయని భక్తుల విశ్వాసము.
## ఎలా వెళ్లాలి
చిత్తూరు పట్టణానికి 30 కిలో మీటర్ల దూరంలో వున్నది.  కాణిపాకం నుండి 28 కిలో మీటర్ల దూరంలో వున్నది. తిరుపతి - బెంగళూరు రహదారిలోవున్నది.  ఈ క్షేత్రానికి రవాణా వాహనాలు కలవు. 

## మూలాలు
ఈనాడు ఆదివారం  2/ డిసెంబరు,2018
తెలుగు విశ్వవిద్యాలయము - సాహితీ పురస్కారాలు (2017)

పొట్టి శ్రీరాములు తెలుగు విశ్వవిద్యాలయము భాష ప్రాతిపదిక మీద స్థాపించబడిన విశ్వవిద్యాలయం. ఈ విశ్వవిద్యాలయం 1985, డిసెంబరు 2న హైదరాబాదులో స్థాపించబడింది. తెలుగు సాహిత్యంలో వెలువడిన ఉత్తమ గ్రంథాలకు సాహితీ పురస్కారాలు అందజేస్తారు.

1990 నుండి ప్రారంభమైన ఈ పురస్కారంలో రూ. 20,116 నగదు, ప్రత్యేకంగా రూపొందించిన జ్ఞాపికను అందజేసి ఘనంగా సత్కరిస్తారు.

## పురస్కార గ్రహీతలు
2017 సంవత్సర సాహితీ పురస్కారానికి 11 ఉత్తమ గ్రంథాలు ఎంపికయ్యాయి. 2019, జూన్ 28వ తేదీన తెలుగు విశ్వవిద్యాలయంలోని ఎన్టీఆర్‌ కళామందిరంలో జరిగిన పురస్కారాల ప్రదానోత్సవ కార్యకర్రమంలో ఉపకులపతి ఆచార్య ఎస్వీ సత్యనారాయణ ఈ సాహితీ పురస్కారాలను ప్రదానం చేశారు.

## ఇవికూడా చూడండి
* తెలుగు విశ్వవిద్యాలయం
* తెలుగు విశ్వవిద్యాలయము - కీర్తి పురస్కారాలు (2012)
* తెలుగు విశ్వవిద్యాలయము - ప్రతిభా పురస్కారాలు (2017)
* తెలుగు విశ్వవిద్యాలయము - సాహితీ పురస్కారాలు (2013)
* విశిష్ట పురస్కారాలు
* రంగస్థల యువ పురస్కారం

## మూలాలు

వర్గం:పురస్కారాలు
వర్గం:తెలుగు విశ్వవిద్యాలయ పురస్కారాలు
నవీన్ పొలిశెట్టి

**నవీన్ పోలిశెట్టి** (జననం 26 డిసెంబర్ 1984) ఒక భారతీయ నటుడు మరియు స్క్రీన్ రైటర్, ప్రధానంగా తెలుగు చిత్రాలలో పనిచేస్తాడు. నవీన్ ఏజెంట్ సాయి శ్రీనివాస ఆత్రేయ (2019) చిత్రంతో అరంగేట్రం చేశాడు. ఆ తర్వాత అతను రాబోయే బ్లాక్ బస్టర్ చిత్రం చిచ్చోరే (2019)లో పనిచేశాడు, ఇది అతని హిందీ అరంగేట్రం. నవీన్ తరువాత కామెడీ చిత్రం జాతి రత్నాలు (2021) మరియు రొమాంటిక్ కామెడీ 

## తొలినాళ్ళ జీవితం
నవీన్ పోలిశెట్టి 1984 డిసెంబర్ 26న భారతదేశంలోని హైదరాబాద్‌లో ఒక తెలుగు హిందూ కుటుంబంలో జన్మించాడు. అతని తండ్రి ఫార్మాస్యూటికల్ వ్యాపారంలో ఉండగా, అతని తల్లి బ్యాంకు ఉద్యోగి. అతనికి ఒక తమ్ముడు మరియు ఒక చెల్లెలు ఉన్నారు, వారు కవలలు. అతను మౌలానా ఆజాద్ నేషనల్ ఇన్‌స్టిట్యూట్ ఆఫ్ టెక్నాలజీ (NIT భోపాల్ అని కూడా పిలుస్తారు) నుండి సివిల్ ఇంజనీరింగ్‌లో పట్టభద్రుడయ్యాడు. ఇంజనీర్‌గా పనిచేయడానికి ఇంగ్లాండ్‌కు వెళ్లాడు. ఆ తర్వాత నటుడిగా మారాలనే తన కలను కొనసాగించడానికి భారతదేశానికి తిరిగి రావాలని నిర్ణయించుకున్నాడు. అతని తల్లిదండ్రులు దానిని వ్యతిరేకించడంతో, అతను తిరిగి వచ్చిన విషయాన్ని వారికి తెలియజేయలేదు మరియు ముంబైలో ఒక ఇంటిని అద్దెకు తీసుకుని నివసించాడు. నటనలో పూర్తి సమయం కెరీర్‌ను కొనసాగించడానికి అతను పార్ట్‌టైమ్ ఉద్యోగాలు చేశాడు, థియేటర్‌లో పనిచేశాడు మరియు నాటకాల్లో నటించాడు.

## కెరీర్
పొలిశెట్టి తన కెరీర్‌ను థియేటర్ నాటకాల్లో నటించడం ద్వారా ప్రారంభించాడు. ఆ తర్వాత అతను ముంబైకి వెళ్లి యూట్యూబ్ వీడియోలను రూపొందించడానికి సహకరించడం ప్రారంభించాడు.

2019లో, పొలిశెట్టి కామెడీ థ్రిల్లర్ చిత్రం ఏజెంట్ సాయి శ్రీనివాస ఆత్రేయతో తెలుగు సినిమాలో ప్రముఖుడిగా అరంగేట్రం చేశాడు, దీనికి ఆయన సహ రచయితగా మరియు ప్రధాన పాత్ర పోషించాడు. ఆ తర్వాత నితేష్ తివారీ నటించిన చిచ్చోరే సినిమాలో యాసిడ్‌గా హిందీ సినిమా రంగ ప్రవేశం చేశాడు. చిచ్చోరే ప్రపంచవ్యాప్తంగా ₹150 కోట్ల వసూళ్లను సాధించింది మరియు పోలిశెట్టికి హాస్య పాత్రలో ఉత్తమ నటుడిగా జీ సినీ అవార్డుల నామినేషన్‌ను కూడా సంపాదించిపెట్టింది. ఆ తర్వాత ఆయన 2021 కామెడీ చిత్రం జాతి రత్నాలులో నటించారు. ఈ చిత్రం బాక్సాఫీస్ వద్ద వాణిజ్యపరంగా విజయవంతమైంది, ₹70 కోట్ల వసూళ్లను సాధించింది. ఆ విధంగా ఈ చిత్రం పొలిశెట్టికి అతిపెద్ద విజయంగా నిలిచింది. జోగిపేట శ్రీకాంత్ పాత్ర పోషించినందుకు పొలిశెట్టి SIIMA అవార్డులలో ఉత్తమ నటుడి అవార్డును గెలుచుకున్నాడు. 2023లో విడుదలైన మిస్ శెట్టి మిస్టర్ పొలిశెట్టి చిత్రంలో అనుష్క శెట్టితో కలిసి స్టాండ్-అప్ కమెడియన్‌గా నటించాడు.

2025లో, అతను తదుపరి ఫ్యామిలీ డ్రామా చిత్రం అనగనగా ఒక రాజులో మీనాక్షి చౌదరి సరసన నటించనున్నాడు.

## నటించిన చిత్రాలు

## మూలాలు

## బయటి లంకెలు

వర్గం:తెలుగు సినిమా నటులు
వర్గం:1989 జననాలు
వర్గం:టెలివిజన్ నటులు
వర్గం:హిందీ సినిమా నటులు
పొక్కిలి (తెలంగాణ కవిత్వం)

**పొక్కిలి** 2002, మే నెలలో వచ్చిన తెలంగాణ కవిత్వ సంకలన పుస్తకం. తెలంగాణ ప్రాంతీయ చైతన్యాన్ని ఆవిష్కరించే బృహత్తర లక్ష్యంతో జూలూరు గౌరీశంకర్ సంపాదకులుగా నల్లగొండ జిల్లా, కోదాడలోని స్పృహ సాహితీ సమాఖ్య ప్రచురించిన ఈ కవితా సంకలనంతో 129 మంది తెలంగాణ కవులు రాసిన కవిత్వాలు ఉన్నాయి.

## వివరాలు
తెలంగాణ బహుజన కవి గౌరీశంకర్ సంపాదకత్వంలో వెలువడిన ఈ పుస్తకానికి లక్ష్మణ్ ఏలె ముఖచిత్రం అందించగా, తెలంగాణ కవిత్వ భూమికను, ప్రత్యేకతల్ని వివరిస్తూ గుడిపాటి ముందుమాట రాశాడు. గోలకొండ కవుల సంచిక తర్వాత మొట్టమొదటిసారిగా తెలంగాణ ప్రాంతీయ చైతన్యాన్ని పొక్కిలి కవితా సంకలనం ఆవిష్కరించింది. అంతేకాకుండా ఒక బహుజన కవి తెలంగాణ కవితా సంకలనానికి సంపాదకత్వం వహించడం తెలంగాణ సాహిత్యచరిత్రలో ఇదే తొలిసారి.

## కవులు

# అఫ్సర్
# అన్నవరం దేవేందర్‌
# అన్వర్
# అనిశెట్టి రజిత
# అమ్మంగి వేణుగోపాల్
# అంబల్ల జనార్థన్
# ఆలీ
# అల్లం నారాయణ
# ఆకుపత్ని శ్రీరాములు
# ఆర్క్యూబ్
# ఆశారాజు
# ఆపూరి శ్రీనివాసరెడ్డి
# డా. ఉదారి నారాయణ
# ఎం. వేణుగోపాల్
# ఎం. వెంకట్
# ఎద్దుకొమ్ము జెట్టయ్య
# ఎన్నవెళ్ళి రాజమౌళి
# ఎస్. రఘు
# ఏనుగు నరసింహారెడ్డి
# ఏ. పరమాత్మ
# ఐలేని గిరి
# ఒద్దిరాజు ప్రవీణ్ కుమార్
# కందుకూరి దుర్గాప్రసాద్
# కందుకూరి రమేష్ బాబు
# కందుకూరి శ్రీరాములు
# కందిక బాషా
# కలంధారి
# కాంచనపల్లి
# కాసుల ప్రతాపరెడ్డి
# కాళోజీ నారాయణరావు
# కుమ్మరి భిక్షపతి
# కుర్మే జి. ఆర్
# కోట్ల వెంకటేశ్వరరెడ్డి
# కోడూరి విజయకుమార్
# కౌమోదరే
# గద్దర్
# గింజల నరిసింహారెడ్డి
# గోపగాని రవీందర్
# గోలి గురుప్రసాదరావు
# చిన్ని
# చెరబండరాజు
# చెరుకు సుధాకర్
# చొప్పదండి సుధాకర్
# చౌడౌజు రమేష్ కుమార్
# జగన్ రెడ్డి
# జయధీర్ తిరుమలరావు
# జనజ్వాల
# జవేరియా
# జానపాడు సైదులు
# జింబో
# జూకంటి జగన్నాథం
# జూలూరు గౌరీశంకర్
# టి. కృష్ణమూర్తి యాదవ్
# జితేంద్రరావు
# తమ్మనబోయిన వాసు
# తిరునగరి శ్రీనివాస్
# తిర్మల్
# తుమ్మల దేవరావ్
# తెలిదేవర భానుమూర్తి
# తోట మహాదేవ్
# తైదల అంజయ్య
# దర్భశయనం శ్రీనివాసాచార్య
# దార్ల రామచంద్రం
# డా. దిలావర్
# దెంచనాల శ్రీనివాస్
# దేవరాజు మహారాజు
# నందిని సిధారెడ్డి
# ననుమాస స్వామి
# నమ్ము
# నాళేశ్వరం శంకరం
# పగడాల నాగేందర్
# పత్తిపాక మోహన్‌
# పవన్
# పల్లె మణిబాబు
# పి. విద్యాసాగర్
# పప్పుల రాజిరెడ్డి
# పున్నా సుదర్శన్
# పుప్పాల కృష్ణమూర్తి
# డా. పులిపాటి గురుస్వామి
# డా. పేర్వారం జగన్నాథం
# పొట్లపల్లి శ్రీనివాస రావు
# ప్రసేన్
# బచ్చలకూర జనపాళి
# డా. బన్న అయిలయ్య
# బాణాల శ్రీనివాసరావు
# బెల్లి యాదయ్య
# బోడ జగన్నాథ్
# బైరెడ్డి కృష్ణారెడ్డి
# భవాని శ్రీనివాస్
# మద్దెల శాంతయ్య
# మన్నె శ్రీనివాస్ రెడ్డి
# మోతుకూరి అశోక్
# మౌనశ్రీ మల్లిక్
# యం.డి. అహ్మద్
# యస్. సుప్రసన్న చార్యులు
# శ్రీరామోజు హరగోపాల్
# కవి యాకూబ్
# యెన్నం ఉపేందర్
# రంగు సత్యనారాయణ
# రఘు
# రవీంద్ర నూటెంకి
# రాజ్ కుమార్
# డా. రామడుగు రాంబాబు
# రాళ్ళబండి నర్సింహారాజు
# రేడియం
# లక్నారెడ్డి
# వఝల శివకుమార్
# వంశీకృష్ణ
# వరవరరావు
# వరిగొండ కాంతారావు
# వలందాస్ వెంకటేష్
# వి.ఆర్. విద్యార్థి
# వేణు సుంకోజు
# వేముల వెంకటేశ్వర్లు
# వేముగంటి మురళి
# శంకర్ రావు శెంకేసి
# శేషం శ్రీరామచంద్రమూర్తి
# శ్రీదాస్యం లక్ష్మయ్య
# షాజహానా
# సబ్బని లక్ష్మీనారాయణ
# సబ్బని శారద
# సహచరి
# సుంకర రమేష్
# సి.హెచ్. ఆంజనేయులు
# సిద్ధార్థ
# సీతారాం
# స్కైబాబ
# హానీ
# హానీఫ్
#గుండెబోయిన శ్రీనివాస్
#వాడపల్లి అజయ్ బాబు

## మూలాలు

వర్గం:2002 పుస్తకాలు
వర్గం:పుస్తకాలు
వర్గం:కవితా సంకలనాలు
బి. బి. పాటిల్

**బి. బి. పాటిల్** తెలంగాణ రాష్ట్రానికి చెందిన రాజకీయ నాయకుడు, పార్లమెంట్ సభ్యుడు. 2014 నుండి భారత్ రాష్ట్ర సమితి తరపున జహీరాబాద్ లోక్‌సభ నియోజకవర్గం ఎంపీగా ప్రాతినిధ్యం వహిస్తున్నాడు.

## జననం, విద్యాభ్యాసం
100*100px|thumb|మహాత్మ శ్రీ బసవేశ్వర 883వ జయంతి ఉత్సవంలో మాట్లాడుతున్న బిబి పాటిల్
పాటిల్ 1955, నవంబర్ 1న హనుమాబాయ్ పాటిల్, బస్వాత్ రావు పాటిల్ దంపతులకు నిజామాబాద్ జిల్లా, సిర్పూర్ గ్రామంలో జన్మించాడు. మహారాష్ట్రలోని పరభానీలోని మరాఠ్వాడా అగ్రికల్చర్ కాలేజీలో బిఎస్సీ అగ్రికలర్చర్ చదివిన పాటిల్ వ్యవసాయ, వ్యాపారరంగాల్లో పనిచేశాడు.

## వ్యక్తిగత జీవితం
పాటిల్ కు అరుణతో వివాహం జరిగింది. వారికి ఒక కుమారుడు, ఒక కుమార్తె ఉన్నారు.

## రాజకీయ విశేషాలు
2014లో తెలంగాణ రాష్ట్ర సమితిలో చేరిన పాటిల్, ఎన్నికల ప్రచారాన్ని ప్రారంభించాడు. 2014 మే నెలలో జహీరాబాద్ నియోజకవర్గం నుంచి 16వ లోక్‌సభకు పోటీచేసి కాంగ్రెస్ పార్టీకి చెందిన సురేష్ కుమార్ షెట్కార్‌ను ఓడించి  పార్లమెంట్ సభ్యుడిగా ఎన్నికయ్యాడు. 2014, సెప్టెంబరు 1న రోడ్డు రవాణా - హైవేలు షిప్పింగ్ మంత్రిత్వ శాఖ కన్సల్టేటివ్ కమిటీ, హోం వ్యవహారాలపై స్టాండింగ్ కమిటీ సభ్యుడిగా నియమించబడ్డాడు.

2019 మే నెలలో జరిగిన 17వ లోక్‌సభ ఎన్నికల్లో జహీరాబాద్ నియోజకవర్గం నుంచి తెలంగాణ రాష్ట్ర సమితి పార్టీ తరపున పోటీ చేసి సమీప కాంగ్రెస్ పార్టీ అభ్యర్థి మదన్ మోహన్ రావు పై 6166 ఓట్ల మెజారిటీతో గెలుపొందాడు. 2019, సెప్టెంబరు 13న వ్యవసాయ స్టాండింగ్ కమిటీ సభ్యుడిగా నియమించబడ్డాడు. 2019, అక్టోబరు 9న పార్లమెట్ సభ్యుల కమిటీ, ఆర్థిక మంత్రిత్వ శాఖ-కార్పొరేట్ వ్యవహారాల మంత్రిత్వ శాఖ సంప్రదింపుల కమిటీ సభ్యుడిగా నియమించబడ్డాడు.

బీబీ పాటిల్ 2024 మార్చి 1న బీఆర్ఎస్‌ పార్టీకి రాజీనామా చేసి ఢిల్లీలోని బీజేపీ జాతీయ కార్యాలయంలో కేంద్రమంత్రి రాజీవ్ చంద్రశేఖర్ సమక్షంలో భారతీయ జనతా పార్టీలో చేరాడు.

## ఇతర వివరాలు
మలేషియా, సింగపూర్, యునైటెడ్ అరబ్ ఎమిరేట్స్, యుకె, యుఎస్ఎ మొదలైన దేశాలు పర్యటించాడు.

## మూలాలు

వర్గం:జీవిస్తున్న ప్రజలు
వర్గం:1955 జననాలు
వర్గం:తెలంగాణ రాష్ట్ర సమితి రాజకీయ నాయకులు
వర్గం:నిజామాబాదు జిల్లా వ్యక్తులు
వర్గం:సంగారెడ్డి జిల్లా నుండి ఎన్నికైన లోక్‌సభ సభ్యులు
వర్గం:నిజామాబాదు జిల్లా వ్యాపారవేత్తలు
వర్గం:నిజామాబాదు జిల్లా రాజకీయ నాయకులు
వర్గం:16వ లోక్‌సభ సభ్యులు
వర్గం:17వ లోక్‌సభ సభ్యులు
వర్గం:తెలంగాణ నుండి ఎన్నికైన లోక్‌సభ సభ్యులు
నెల్సన్ మండేలా అంతర్జాతీయ దినోత్సవం

**నెల్సన్ మండేలా అంతర్జాతీయ దినోత్సవం** ప్రతి ఏటా జూలై 18న ప్రపంచవ్యాప్తంగా నిర్వహించబడుతుంది. వర్ణ వివక్షకు వ్యతిరేకంగా, ప్రపంచ శాంతికి కృషి చేసిన నెల్సన్ మండేలా జయంతి సందర్భంగా ఈ దినోత్సవంను జరుపుకుంటున్నారు.

## ప్రారంభం
మండేలా గౌరవార్ధం ఆయన పుట్టినరోజున వేడుకలు నిర్వహించాలని 2009, నవంబరు 10న ఐక్యరాజ్య సమితిలో జరిగిన సమావేశంలో పాల్గొన్న 192మంది సభ్యులు ఆమోదించగా, ప్రతి సంవత్సరం జూలై 18వ తేదీన నెల్సన్ మండేలా అంతర్జాతీయ దినోత్సవంగా పాటించాలని జనరల్ అసెంబ్లీ ప్రెసిడెంట్ అలీ ట్రెకి తీర్మానించారు.

2009, ఏప్రిల్  27న నెల్సన్ మండేలా ఫౌండేషన్ వారు మండేలా దినోత్సవాన్ని అధికారికంగా నిర్వహించడంకోసం ప్రపంచ దేశాల మద్దతును ఆహ్వానించింది.

## ఇతర వివరాలు
# 2009, జూలై 18న మొట్ట‌మొద‌టిసారిగా న్యూయార్క్ లో మండేలా దినోత్సవాన్ని జ‌రుపుకున్నా‌రు.
# దక్షిణాఫ్రికా మాజీ అధ్యక్షుడు నెల్సన్ మండేలా చేసిన సమాజ సేవకు గుర్తుగా అతని విలువలను గౌరవించే రోజు.

## మూలాలు

వర్గం:అంతర్జాతీయ దినములు
డీన్ బద్రూ

**డీన్ బద్రూ** తెలుగు నాటక రచయిత, నటుడు, దర్శకుడు. ప్రయోగం అంటే తెలియని తెలుగు నాటక రంగానికి "తాజీ" అనే నవలను అందించాడు. వరకట్న సమస్య మధ్య తరగతి కుటుంబాలను ఏ విధంగా పీల్చిపిప్పిచేస్తున్నదో ఈ నాటకం ద్వారా తెలియజేసాడు.  

## జీవిత విశేషాలు
డీన్ బద్రూ  ఆంధ్ర యూనివర్సిటీ నుంచి రంగస్థలంలో డిప్లొమా పొందిన తొలి విద్యార్థి. అతను 25 సాంఘిక నాటకాలను రచించారు. వాటిలో కొన్ని నంది పురస్కారాలు పొందాయి. 

## రచనలు
* పాపం పాప
* పొగమంచు
* చిరంజీవి "ఆత్మహత్య"
* గాడ్ ఈజ్ గ్రేట్
* కుంతిపరిణయం
* సంస్కృతి
* ఇంకెన్నాళ్లు
* ???
* ఉరిశిక్ష కాదు
* పులీ.. మేకలొస్తున్నాయి జాగ్రత్త
* ఉప్పెనొచ్చింది

## మరణం
డీన్ బద్రూ 2017, ఫిబ్రవరి 5న మరణించాడు.

## మూలాలు

## బయటి లంకెలు
* 
వర్గం:తెలుగు నాటక రచయితలు
వర్గం:ఆంధ్ర విశ్వవిద్యాలయం పూర్వ విద్యార్థులు
వర్గం:2017 మరణాలు
వర్గం:తెలుగు రంగస్థల దర్శకులు
వర్గం:తెలుగు రంగస్థల నటులు
మోక్ష (2013 సినిమా)

**మోక్ష** 2013, జూన్ 28న విడుదలైన తెలుగు చలనచిత్రం. అమర్నాథన్ మూవీస్ పతాకంపై శ్రీకాంత్ వేములపల్లి దర్శకత్వంలో మీరా జాస్మిన్, రాజీవ్ మోహన్, దిశా పాండే, నాజర్ తదితరులు నటించిన ఈ చిత్రానికి విజయ్ కురాకుల సంగీతం అందించాడు.

## కథ
శీను (రాజీవ్ మీనన్) భయస్తుడైన కాలేజ్ స్టూడెంట్. కాలేజ్ లో ప్రతి ఒక్కరూ తనని ఏడిపిస్తూ కొడుతూ ఉంటారు. కానీ నిషా (దిశా పాండే) మాత్రం అతన్ని ప్రేమిస్తుంటుంది. శీనుకి నిషా అంటే ఇష్టముండదు. అదే టైంలో తన పక్క అపార్ట్ మెంట్ లో మోక్ష (మీరా జాస్మిన్) తన తండ్రి నాజర్ తో కలిసి దిగుతుంది. మోక్ష పగలు అసలు బయటే రాదు రాత్రైతే బయటకి వస్తుంది. ఆ సమయలో మోక్షతో శీనుకి పరిచయం ఏర్పడుతుంది. అప్పటికే చాలా రోజుల నుండి వారు ఉన్న ఏరియాలో కొన్ని మర్డర్లు జరుగుతుంటాయి. మర్డర్స్ కి మోక్ష కి ఏమన్నా సంబంధం ఉందా? లేదా? అనేదే మిగిలిన కథ.

## నటవర్గం
* మీరా జాస్మిన్ (మోక్ష)
* రాజీవ్ మీనన్ (శ్రీను)
* దిశా పాండే
* నాజర్ (మోక్ష తండ్రి)
* రాహుల్ దేవ్
* సన

## సాంకేతికవర్గం
* రచన, దర్శకత్వం: శ్రీకాంత్ వేములపల్లి
* నిర్మాత: పి. అమర్‌నాథ్ రెడ్డి
* సంగీతం: విజయ్ కురాకుల
* ఛాయాగ్రహణం: వెంకట ప్రసాద్
* కూర్పు: ఎం.ఆర్. వర్మ
* పంపిణీదారు: అమర్నాథన్ మూవీస్

## ఇతర వివరాలు
# శ్రీకాంత్ ఇంతకుముందు 2008లో బ్లాక్ అండ్ వైట్ అనే సినిమాకు దర్శకత్వం వహించాడు. అది విమర్శకుల ప్రశంసలు పొందింది.
# 2010లో వచ్చిన *లెట్ మి ఇన్* అనే హాలీవుడ్ సినిమా ఆధారంగా ఈ చిత్రం రూపొందింది.
# భారతీయ నటి మీరా జాస్మిన్ ఇందులో ప్రధాన పాత్రలో నటించింది.
# రాజీవ్ మోహన్, దిషా పాండే ఈ చిత్రంలో ముఖ్యమైన పాత్రలు పోషించగా, నాజర్, రాహుల్ దేవ్, సన సహాయకపాత్రలు పోషించారు.
# 2009 నవంబరులో షూటింగ్ ప్రారంభమై హైదరాబాదులోని రామోజీ ఫిల్మ్ సిటీతోపాటు చెన్నైలో కూడా షూటింగ్ జరుపుకుంది.
# ఈ చిత్రం పూర్తిగా కొత్తగా, భారతీయ తెరపై ఇంతకుముందెన్నడూ తీయని విధంగా రూపొందింది.

## మూలాలు

## ఇతర లంకెలు
* http://www.indiaglitz.com/channels/telugu/moviegallery/11868.html 
* https://web.archive.org/web/20091109045015/http://www.bharatwaves.com/news/Meera-Jasmine-in-horror-film-24464.html
* http://movies.sulekha.com/telugu/moksha/default.htm

వర్గం:2013 తెలుగు సినిమాలు
వర్గం:తెలుగు భయానక సినిమాలు
ప్రతాపగిరి కోట

**ప్రతాపగిరి కోట,** తెలంగాణ రాష్ట్రం, జయశంకర్ భూపాలపల్లి జిల్లా, మహాదేవపూర్ మండలం, ప్రతాపగిరి గ్రామంలో ఉంది. కాకతీయులు ఈ కోటని నిర్మించారు.

## చరిత్ర
ఈ కోటని ముచ్చనాయనిం 1000 సంవత్సరాల క్రితం నిర్మించినట్లు కోటలో ఉన్న శాసనాలు బట్టి తెలుస్తోంది.

## మరిన్ని విశేషాలు
ఈ కోటని కాకతీయులు తమ రాజ్య సంరక్షణ కోసం గోదావరి నది తీరం ఒడ్డున నిర్మించారు ఈ కోట చుట్టూ 12 అడుగుల ఎత్తులో ప్రహరీ గోడను ఎత్తైన బండరాళ్లతో నిర్మించారు. ఈ కోటను ప్రతాగిరి గుట్టపై నాలుగు ప్రాకారాలతో, కోటపై సైనికులు నడవడానికి డగ్గు సున్నం, కంకర్లతో నిర్మించిన దారులున్నాయి. ఈ కోటలో సొరంగ్గ మార్గాలు కూడా ఉన్నాయి. ఈ కోటలో ఉన్న గోడలపై తెలుగు భాషలో చెక్కిన తొమ్మిది వరుసల్లో శాసనాలు చెక్కి ఉన్నాయి.

## దారి
ఈ కోటను మంథని పట్టణం నుండి మహదేవపూర్‌లు దాటి కాటారం అటవీ ప్రాంతం మీదుగా 35 కి.మీ. ప్రయాణిస్తే ఈ ప్రాంతాన్ని కోరుకోవచ్చు.

## ఇవికూడా చూడండి
* తెలంగాణ కోటలు

## మూలాలు

వర్గం:తెలంగాణ కోటలు
వర్గం:తెలంగాణ పర్యాటక ప్రదేశాలు
ఎమోజీ

అక్షరాలను టైప్‌ చేయకుండా ఒక్క ఎమోజీతోనే లక్ష భావాలను చెప్పేందుకు ఎమోజీలు ఉపయోగిస్తూ ఉంటారు.నేటి డిజిటల్‌ యుగంలో ఎమోజీ అంతకంతకీ ప్రాధాన్యం పెరుగుతోంది. ప్రస్తుతం దాదాపు 3,633 అధికారికంగా గుర్తించిన ఎమోజీలు అందుబాటులో ఉన్నాయి. 

## చరిత్ర
మొదటిసారి ఎమోజీని అమెరికా 16 వ అధ్యక్షుడు అబ్రహాం లింకన్ 1862లో తన ప్రసంగంలో కొన్ని వ్యంగ్యాస్త్రాలు సంధించారు.అప్పట్లో కొందరు టైపోగ్రాఫర్లు లింకన్ ప్రసంగంలో వ్యంగ్యాస్త్రాల పక్కన కన్నుగీటే సైగ ఎమోజీని పెట్టారు. అందుకే ప్రపంచంలో మొట్టమొదటిసారి అబ్రహాం లింకనే ఎమోజీని వాడారని తెలుస్తోంది.నేటి కాలంలో వాట్సప్‌, ఫేస్‌బుక్‌ వంటి యాప్స్‌లో ఈ ఎమోజీలను ఉపయోగిస్తారు.మ‌నలో క‌లిగే అనేక భావాల‌ను ఎదుటి వారికి స్ప‌ష్టంగా తెలియ‌జేసేందుకు ఇవి ఉపయోగ‌ప‌డ‌తాయి.1999లో జ‌పాన్‌కు చెందిన షిగెట‌క కురిత అనేబ‌డే ఓ డిజైన‌ర్ తొలిసారిగా 175 పిక్స‌ల్స్ సైజ్ ఉన్న ఓ ఎమోజీని డిజైన్ చేశారు. దాన్ని మొబైల్ ఇంట‌ర్నెట్ ప్లాట్‌ఫాంపై త‌రువాత వాడారు. అప్ప‌టి నుంచి అనేక ఎమోజీలు మ‌న‌కు అందుబాటులోకి వ‌చ్చాయి. ఒక అంచనా ప్రకారం రోజుకు 6 బిలియన్ల ఎమోజీలను ఒకరికొకరు పంపుకుంటారని తేలింది.  

## అధికంగా ఉపయోగించి ఎమోజీ
2014లో ప్రపంచవ్యాప్తంగా బాగా వాడబడిన ఎమోజీ  హార్ట్‌ ఎమోజీ.ఆక్స్‌ఫర్డ్‌ ఇంగ్లీష్‌ డిక్షనరీ 2015 వర్డ్‌ ఆఫ్‌ ఇయర్‌’గా సంతోషంలో కళ్ల వెంట నీళ్ళు వచ్చే ఎమోజీని ఎంపిక చేసింది.

## సెన్సారింగ్‌
కొన్ని నిషిద్ధ పదాలు ఆయా దేశాల సంస్కృతి , సంప్రదాయాలకు భంగం కలిగించే విధంగా ఉంటాయి. అలాంటి పదాలను సోషల్‌ మీడియా సర్వీసులు కూడా కొంతవరకూ నిషేధిస్తూ ఉంటాయి. కొన్ని ఎమోజీలను నిషేధించారు.వంకాయ’ ఆకారంలో ఉన్న ఎమోజీ, మిడిల్‌ ఫింగర్‌ పైకి చూపించే ఎమోజీని వినియోగదారులు వాడకుండా నిషేధించింది. దానికి అభ్యంతరకరమైన అర్థం ఉండటం వల్ల.

## ప్రపంచ ఎమోజీ దినం
2014లో లండ‌న్‌కు చెందిన జెరెమీ బ‌ర్గ్‌ అనే ఓ వ్య‌క్తి ఈ వ‌ర‌ల్డ్ ఎమోజీ డేను ప్రారంభించారు.ఎమోజీల‌కు ఒక రోజు ఉండాల‌నే నేప‌థ్యంలో ప్ర‌తి ఏటా జూలై 17వ తేదీని వ‌ర‌ల్డ్ ఎమోజీ డేగా పాటిస్తున్నారు.  జూలై 17వ తేదీనే ఎందుకంటే యాపిల్‌కు చెందిన ఐఫోన్ల‌లో క్యాలెండ‌ర్ ఎమోజీలో తేదీ జూలై 17 అని ఉంటుంది. అందుక‌నే దాన్ని ఆ రోజున ప్రారంభించాన‌ని జెరెమీ బ‌ర్గ్ చెబుతున్నాడు.

## భాష పై ప్రభావం
ఎమోజీల వాడకం వల్లన  పరోక్షంగా భాషని చంపేస్తోంది అనే భయాలు ఉన్నాయి. ఇప్పటికే ప్రపంచవ్యాప్తంగా అనేక భాషలు అంతరించిపోయే పరిస్థితిలో ఉన్నాయి.  టైప్‌ చేయడం ఇబ్బందిగా భావించి చాలామంది ఎమోజీలను వాడడం వల్ల ఆయా భాషలకు ముప్పు ఉన్నట్లు నిపుణులు భావిస్తున్నారు.
## కొన్ని ఎమోజీలు

## మూలాలు
పి.రాములు

** పోతుగంటి రాములు** తెలంగాణ రాష్ట్రానికి చెందిన రాజకీయ నాయకుడు, నాగర్‌కర్నూల్ లోక్‌సభ నియోజకవర్గ పార్లమెట్ సభ్యుడు.

## జననం
రాములు 1952, ఆగస్టు 17న ఎల్లమ్మ, నాగయ్య దంపతులకు నాగర్‌కర్నూల్ జిల్లా, కల్వకుర్తి మండలం, గుండూరు గ్రామంలో జన్మించాడు. ఉస్మానియా విశ్వవిద్యాలయం నుండి బిఏ పూర్తిచేసి, వ్యవసాయ రంగంలో పనిచేశాడు.

## వ్యక్తిగత జీవితం
రాములుకు 1977, మే 12న భాగ్యలక్ష్మితో వివాహం జరిగింది. వీరికి ఇద్దరు కుమారులు, ఒక కుమార్తె.

## రాజకీయ విశేషాలు
1994లో తెలుగుదేశం పార్టీ తరపున అచ్చంపేట శాసనసభ నియోజకవర్గం అభ్యర్థిగా గెలుపొంది ఉమ్మడి ఆంధ్రప్రదేశ్ అసెంబ్లీలో తొలిసారిగా అడుగుపెట్టాడు. 1999లో జరిగిన ఎన్నికల్లో రెండోసారి ఎమ్మెల్యేగా గెలిచి క్రీడలు, యువజన సేవల శాఖామంత్రిగా పనిచేశాడు. 2004లో జరిగిన ఎన్నికల్లో ఓటమి పాలయ్యాడు. 2009లో జరిగిన ఎన్నికల్లో తెలుగుదేశం పార్టీ తరపున పోటీ చేసి గెలుపొందాడు.

2019లో జరిగిన 17వ లోక్ సభ ఎన్నికల్లో నాగర్‌కర్నూల్ లోక్‌సభ నియోజకవర్గం నుంచి తెలంగాణ రాష్ట్ర సమితి పార్టీ తరపున పోటీ చేసి సమీప కాంగ్రెస్ పార్టీ అభ్యర్థి మల్లు రవి పై 1,89,748 ఓట్ల మెజారిటీతో గెలుపొందాడు. 2019, సెప్టెంబరు 13 నుండి హోం వ్యవహారాలపై స్టాండింగ్ కమిటీ సభ్యుడిగా, పర్యావరణ మంత్రిత్వ శాఖ, అటవీ- వాతావరణ మార్పు సంప్రదింపుల కమిటీ సభ్యుడిగా ఉన్నాడు. 

పి.రాములు 2023 తెలంగాణ ఎన్నికల అనంతరం 2024 ఫిబ్రవరి 29న బీఆర్ఎస్ పార్టీకి రాజీనామా చేసి బీజేపీ రాష్ట్ర ఇంఛార్జ్ తరుణ్ చుగ్, కేంద్రమంత్రి రాజీవ్ చంద్రశేఖర్ సమక్షంలో భారతీయ జనతా పార్టీలో చేరాడు.

## ఇతర వివరాలు
ఇజ్రాయెల్, జపాన్, దక్షిణ కొరియా మొదలైన దేశాలలో పర్యటించాడు.

## మూలాలు

వర్గం:జీవిస్తున్న ప్రజలు
వర్గం:1952 జననాలు
వర్గం:నాగర్‌కర్నూల్ జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:నాగర్‌కర్నూల్ జిల్లా నుండి ఎన్నికైన లోక్‌సభ సభ్యులు
వర్గం:నాగర్‌కర్నూల్ జిల్లా రాజకీయ నాయకులు
వర్గం:నాగర్‌కర్నూల్ జిల్లా వ్యక్తులు
వర్గం:నాగర్‌కర్నూల్ జిల్లాకు చెందిన ఆంధ్రప్రదేశ్ రాష్ట్ర మంత్రులు
వర్గం:తెలంగాణ రాష్ట్ర సమితి రాజకీయ నాయకులు
వర్గం:భారతీయ జనతా పార్టీ రాజకీయ నాయకులు
వర్గం:తెలంగాణ రాష్ట్రానికి చెందిన భారతీయ జనతా పార్టీ రాజకీయ నాయకులు
ఇస్మార్ట్ శంకర్

**ఇస్మార్ట్ శంకర్** 2019, జూలై 18న విడుదలైన తెలుగు చలనచిత్రం. పూరీ జగన్నాథ్ దర్శకత్వం వహించిన ఈ చిత్రంలో రామ్‌ పోతినేని, నిధి అగర్వాల్‌, నభా నటేష్, సత్యదేవ్‌ తదితరులు నటించగా, మణిశర్మ సంగీతం అందించాడు.

## కథ
హైదరాబాదు పాతబస్తీకి చెందిన ఇస్మార్ట్ శంకర్ (రామ్) డబ్బు కోసం మాజీ ముఖ్యమంత్రి కాశీవిశ్వనాథ్‌ను చంపేస్తాడు. ఈ నేరం నుండి తప్పించుకునే క్రమంలో శంకర్ ప్రియురాలైన చాందిని (నభానటేష్) చనిపోతుంది. ప్లాన్ ప్రకారం తనతో ఈ హత్య చేయించి నేరస్తుడిగా ముద్రవేశారనే విషయం తెలుసుకున్న శంకర్, అసలు హంతకులను పట్టుకోవడం కోసం జైలు నుంచి పారిపోతాడు. మరోవైపు ఈ హత్యకేసును పరిశోధిస్తున్న నిజాయితీపరుడైన సీబీఐ అధికారి అరుణ్ (సత్యదేవ్) ఈ కేసును చేధించే క్రమంలో చనిపోతాడు. దాంతో అతడి ప్రియురాలు న్యూరో సైంటిస్ట్ సారా (నిధి అగర్వాల్) సహాయంతో అరుణ్ మెదడులో నిక్షిప్తమైన రహస్యాల్ని శంకర్ బ్రెయిన్‌లోకి పంపిస్తుంది. అరుణ్ మెమోరీ సహాయంతో అసలు హంతకుల్ని శంకర్ ఎలా పట్టుకునడనేది మిగతా కథ.

## నటవర్గం
* రామ్‌ పోతినేని (ఇస్మార్ట్ శంకర్)
* నిధి అగర్వాల్‌ (సారా)
* నభా నటేష్ (చాందిని)
* సత్యదేవ్ కంచరాన (అరుణ్)
* పునీత్ ఇస్సార్
* రాజ్ దీపక్ శెట్టి
* ఆశిష్ విద్యార్థి
* సాయాజీ షిండే 
* గెటప్ శ్రీను (శంకర్ స్నేహితుడు)
* తులసి
* గంగవ్వ

## సాంకేతికవర్గం
* రచన, స్క్రీన్ ప్లే, దర్శకత్వం: పూరీ జగన్నాథ్
* నిర్మాత: పూరీ జగన్నాథ్, ఛార్మీ కౌర్
* సంగీతం: మణిశర్మ
* ఛాయాగ్రహణం: రాజ్ తోట
* కూర్పు: జునైద్ సిద్దిఖీ
* నిర్మాణ సంస్థ: పూరీ కనెక్ట్స్, పూరీ జగన్నాథ్ టూరింగ్ టాకీస్

## నిర్మాణం
చిత్రీకరణలో హైదరాబాదు షెడ్యూల్ ఫిబ్రవరిలో పూర్తయింది. మార్చిలో గోవాలో చిత్రీకరణ పూర్తయింది. ఈ చిత్రంలోని పోరాట సన్నివేశాలను ఏప్రిల్‌లో వారణాసిలో చిత్రీకరించారు. మే నెలలో మొత్తం సినిమా చిత్రీకరణ పూర్తయింది.

## విడుదల
ఈ చిత్రానికి సంబంధించిన టీజర్ మే 15న హీరో రామ్ పుట్టినరోజు సందర్భంగా విడుదలచేయబడింది.

## బాక్సాఫీస్
మూడు రోజుల్లో రూ. 36 కోట్లు వసూలు చేసింది.  ఆరు రోజుల్లో 56 కోట్ల గ్రాస్ వ‌సూళ్ళ‌ని రాబ‌ట్టింది. 9 రోజుల్లో 63 కోట్ల గ్రాస్‌ వసూళ్లు సాధించింది.

## పాటలు

## పురస్కారాలు

### సైమా అవార్డులు
2019 సైమా అవార్డులు

# ఉత్తమ నేపథ్య గాయకుడు (అనురాగ్ కులకర్ణి - ఇస్మార్ట్ థీమ్)

## మూలాలు

## ఇతర లంకెలు
* 

వర్గం:పూరీ జగన్నాధ్ దర్శకత్వం వహించిన సినిమాలు
వర్గం:మణిశర్మ సంగీతం అందించిన సినిమాలు
వర్గం:రామ్ నటించిన సినిమాలు
వర్గం:సాయాజీ షిండే నటించిన సినిమాలు
వర్గం:2019 తెలుగు సినిమాలు
అలుగుబెల్లి నర్సిరెడ్డి

**అలుగుబెల్లి నర్సిరెడ్డి** తెలంగాణ రాష్ట్రానికి చెందిన రాజకీయ నాయకుడు, నల్లగొండ – ఖమ్మం – వరంగల్‌ జిల్లా ఉపాధ్యాయ నియోజకవర్గ శాసన మండలి సభ్యుడు. ప్రభుత్వ ప్రధానోపాధ్యాయుడిగా పనిచేశాడు.

## జీవిత విషయాలు
నర్సిరెడ్డి 1960, ఆగస్టు 25న అలుగుబెల్లి నారాయణరెడ్డి, భాగ్యమ్మ దంపతులకు తెలంగాణ రాష్ట్రం, రంగారెడ్డి జిల్లా, శంషాబాద్ మండలంలోని చెర్లగూడలో జన్మించాడు. ఎంఏ, బిఎడ్ పూర్తిచేసిన నర్సిరెడ్డి ఉపధ్యాయ వృత్తిని చేపట్టి గెజిటెడ్ ప్రధానోపాధ్యాయుడిగా పదవీ విరమణ చేశాడు.

## వ్యక్తిగత జీవితం
నర్సిరెడ్డికి నాగమణితో వివాహం జరిగింది. వీరికి ఒక కుమారుడు, ఒక కుమార్తె.

## రాజకీయ విశేషాలు
నర్సిరెడ్డి  2019లో జరిగిన తెలంగాణ శాసన మండలి ఎన్నికల్లో నల్లగొండ – ఖమ్మం – వరంగల్‌ ఉపాధ్యాయ నియోజకవర్గం నుంచి యూటీఎఫ్‌ అభ్యర్థిగా పోటీచేసి మొదటి ప్రాధాన్యత ఓట్లలో 8,976 ఓట్లు రాగా, రెండవ ప్రాధాన్యత ఓట్ల లెక్కింపు అనంతరం 9,021 ఓట్లతో గెలుపొందాడు. 2019 ఎన్నికల్లో మొత్తంగా 18,885 ఓట్లు పోలయ్యాయి. వీటిలో చెల్లని ఓట్లు పోగా 18,027 ఓట్లు లెక్కించారు. వీటిలో యూటీఎఫ్‌ అభ్యర్థి నర్సిరెడ్డికి 8,976ఓట్లు పోలవ్వగా, పీఆర్‌టీయూ అభ్యర్థి పూల రవీందర్‌కు 6,279 ఓట్లు వచ్చాయి. నర్సిరెడ్డికి మరో 38 ఓట్లు తక్కువ పడటంతో రెండో ప్రాధాన్యత ఓట్ల లెక్కింపుతో నర్సిరెడ్డి 9,021 ఓట్లు, పూల రవీందర్‌కు 6,292ఓట్లు పోలయ్యాయి. దీంతో 2,729ఓట్ల ఆధిక్యతతో నర్సిరెడ్డి విజయం సాధించాడు. 

నర్సిరెడ్డి 2025లో తెలంగాణ శాసనమండలికి జరిగిన ఎన్నికలలో వరంగల్‌-ఖమ్మం-నల్లగొండ ఉపాధ్యాయ నియోజకవర్గం నుండి యూటీఎఫ్‌ అభ్యర్థిగా పోటీ చేసి తన సమీప ప్రత్యర్థి పీఆర్‌టీయూ అభ్యర్థి పింగిలి శ్రీపాల్ రెడ్డి చేతిలో ఓడిపోయాడు.

## మూలాలు

వర్గం:జీవిస్తున్న ప్రజలు
వర్గం:1960 జననాలు
వర్గం:రంగారెడ్డి జిల్లా వ్యక్తులు
వర్గం:రంగారెడ్డి జిల్లా ఉపాధ్యాయులు
వర్గం:రంగారెడ్డి జిల్లా రాజకీయ నాయకులు
వర్గం:తెలంగాణ శాసనమండలి సభ్యులు
శ్రీ రంగనాథస్వామి దేవాలయం, నానక్‌రాంగూడ, తెలంగాణ

**శ్రీ రంగనాథస్వామి దేవాలయం, నానక్‌రాంగూడ, తెలంగాణ** ఈ ఆలయం తెలంగాణ లోని నానక్‌రాంగూడ ప్రాంతంలో ఉంటుంది. ఈ ఆలయం 400 సంవత్సరాల క్రితం కట్టిన కట్టడం.

## స్థల పురాణం
ఈ ఆలయాన్ని 1600 సంవత్సరంలో నిర్మించారని ఆలయ చరిత్ర చెప్పుతోంది. ఈ ఆలయంలో ఉన్న విగ్రహం ఒకే రాతి తో చెక్కడం విశేషం. ఈ ఆలయాన్ని రాజస్థాన్ వాస్తవ్యులకు చెందిన పిట్టి దేవా వంశస్టులు ఈ ఆలయాన్ని పరిరక్షిస్తారు.

## దారి
ఈ ఆలయం హైదరాబాద్ నుంచి 17 కిలోమీటర్ల దూరంలో రాంగ్ బాగ్ అనే ప్రాతంలో ఉంటుంది. ఈ ఆలయం చుట్టూ ఐటీ సంస్థలు ఉంటాయి.

## మూలాలు

వర్గం:తెలంగాణ పర్యాటక ప్రదేశాలు
రెడ్డి శాంతి

thumb|రెడ్డి శాంతి
**రెడ్డి శాంతి** శ్రీకాకుళం జిల్లాకు చెందిన రాజకీయ నాయకురాలు, ఆంధ్రప్రదేశ్ శాసనసభ్యురాలు. 
## జీవిత విశేషాలు
ఆమె 2014 భారత సార్వత్రిక ఎన్నికలలో శ్రీకాకుళం లోక్‌సభ నియోజకవర్గం నుండి వై.ఎస్.ఆర్.కాంగ్రెస్ పార్టీ తరపున పోటీ చేసి తెలుగుదేశం పార్టీ అభ్యర్థి కింజరాపు రామమోహననాయుడు చేతిలో ఓడిపోయింది. ఆమె సీనియ‌ర్ నేత పాల‌వ‌ల‌స రాజ‌శేఖ‌రం కుమార్తె. ఆమె 2019 ఆంధ్రప్రదేశ్ శాసనసభ ఎన్నికలలో వై.ఎస్.ఆర్. కాంగ్రెస్ పార్టీ తరపున పోటీ చేసి తెలుగుదేశం అభ్యర్థి కలమట వెంకటరమణ మూర్తి పై విజయం సాధించింది. 

## మూలాలు

## బాహ్య లింకులు

వర్గం:ఆంధ్రప్రదేశ్ శాసన సభ్యులు (2019)
వర్గం:జీవిస్తున్న ప్రజలు
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
కలమట మోహనరావు

**కలమట మోహనరావు** శ్రీకాకుళం జిల్లాకు చెందిన రాజకీయనాయకుడు.
## జీవిత విశేషాలు
thumb|కలమట మోహనరావు
కలమట మోహనరావు శ్రీకాకుళం జిల్లా కొత్తూరు మండలానికి చెందిన మాతల గ్రామంలో 1934 ఏప్రిల్ 14న జన్మించాడు. అతను  1978లో ఆంధ్రప్రదేశ్ శాసనసభ ఎన్నికలలో స్వతంత్ర అభ్యర్థిగా పాతపట్నం శాసనసభ నియోజకవర్గం నుండి పోటీ చేసి గెలుపొందాడు. ఆ తర్వాత కాంగ్రెస్‌పార్టీలో చేరాడు. ఆ తర్వాత తెలుగుదేశం పార్టీలో చేరి 1989, 1994, 1999, 2004 ఎన్నికల్లో పాతపట్నం శాసనసభ నియోజకవర్గం నుండి  వరుసగా విజయాలు సాధించాడు. ఆ నియోజకవర్గం నుంచి 5 సార్లు గెలిచి రికార్డు సృష్టించాడు. 1994 ఎన్నికల్లో దేవుని ఫోటో పెట్టి ప్రచారం చేశాడన్న కారణంతో ఎన్నికల సంఘం అతనిపై అనర్హత వేటువేసింది. దీంతో 1996లో నిర్వహించిన ఉప ఎన్నికల్లో తెలుగుదేశం తరపున కలమట మోహనరావు సతీమణి కలమట వేణమ్మ  తెలుగుదేశం పార్టీ తరపున పోటీ చేసి ఎన్టీఆర్ టిడిపి అధ్యక్షురాలు లక్ష్మీ పార్వతి చేతిలో ఓడిపోయింది. 2009 ఎన్నికల ముందు మోహనరావు ప్రజారాజ్యంలో చేరగా, ఆయన వారసునిగా రాజకీయాల్లోకి వచ్చిన కలమట వెంకటరమణ మూర్తి మాత్రం టీడీపీలో కొనసాగాడు. కలమట వెంక‌టర‌మ‌ణ‌మూర్తి 2014 ఆంధ్రప్రదేశ్ శాసనసభ ఎన్నికల్లో వై.ఎస్.ఆర్.కాంగ్రెస్ పార్టీ తరపున పోటీ చేసి విజయం సాధించాడు. కానీ అతను  ఆ తర్వాత  తెలుగుదేశం పార్టీలోకి చేరిపోయాడు.

1978 ఆంధ్రప్రదేశ్ శాసనసభ ఎన్నికలలో పాతపట్నం శాసనసభ నియోజకవర్గం నుండి ఇండిపెండెంట్ గా పోటీ చేసి జె.ఎన్.పి అభ్యర్థి లుకలాపు లక్ష్మణదాసుపై విజయం సాధించాడు.  1989,1994 ఆంధ్రప్రదేశ్ శాసనసభ ఎన్నికలలో పాతపట్నం శాసనసభ నియోజకవర్గం నుండి తెలుగుదేశం పార్టీ తరపున పోటీ చేసి కాంగ్రెస్ పార్టీ అభ్యర్థి ధర్మాన నారాయణరావుపై రెండుసార్లు విజయం సాధించాడు.   1999,2004 ఆంధ్రప్రదేశ్ శాసనసభ ఎన్నికలలో పాతపట్నం శాసనసభ నియోజకవర్గం నుండి తెలుగుదేశం పార్టీ తరపున పోటీ చేసి కాంగ్రెస్ పార్టీ అభ్యర్థి గొర్లె హరిబాబునాయుడు పై రెండుసర్లు విజయం సాధించాడు.

## మూలాలు

## బహ్య లంకెలు

* 

వర్గం:తెలుగుదేశం పార్టీ రాజకీయ నాయకులు
వర్గం:శ్రీకాకుళం జిల్లా నుండి ఎన్నికైన శాసన సభ్యులు
వర్గం:1934 జననాలు
సొలారిస్ (1972 సినిమా)

**సొలారిస్** 1972లో విడుదలైన రష్యా (సోవియెట్ యూనియన్) సైన్స్ ఫిక్షన్ చలనచిత్రం. 1961లో స్టానిస్సా లెమ్ రాసిన *సొలారిస్* నవల ఆధారంగా ఆండ్రోయ్ తార్కోవ్ స్కీ దర్శకత్వం వహించిన ఈ చిత్రంలో డోనాటాస్ బనియోనిస్, నటల్య బొండార్చుక్, జూరి జుర్వెట్, వ్లాడిస్లావ్ డ్వోర్జెట్స్కీ, నికోలాయ్ గ్రింకో, అనాటోలీ సోలోనిట్సిన్ నటించారు.

## కథా నేపథ్యం

## నటవర్గం

* డోనాటాస్ బనియోనిస్
* నటల్య బొండార్చుక్
* జూరి జుర్వెట్
* వ్లాడిస్లావ్ డ్వోర్జెట్స్కీ
* నికోలాయ్ గ్రింకో
* అనాటోలీ సోలోనిట్సిన్

## సాంకేతికవర్గం
* దర్శకత్వం: ఆండ్రోయ్ తార్కోవ్ స్కీ
* నిర్మాత: వయాచెస్లావ్ తారాసోవ్
* రచన: ఫ్రిడ్రిక్ గోరెన్‌స్టెయిన్, ఆండ్రోయ్ తార్కోవ్ స్కీ
* ఆధారం: స్టానిస్సా లెమ్ రాసిన *సొలారిస్* నవల
* సంగీతం: ఎడ్వర్డ్ ఆర్టెమియేవ్
* ఛాయాగ్రహణం: వాడిమ్ యూసోవ్
* కూర్పు: లియుడ్మిలా ఫీగినోవా
* పంపిణీదారు: మోస్ ఫిల్మ్

## ఇతర వివరాలు
# 1972లో కేన్స్ ఫిలిం ఫెస్టివల్ లో ప్రదర్శించబడి ఇంటర్నేషనల్ ఫెడెరేషన్ ఆఫ్ ఫిలిం క్రిటిక్స్ చే గ్రాండ్ ప్రిక్స్ స్పెషల్ బహుమతిని గెలుచుకోవడమేకాకుండా పామ్ డి'ఓర్‌కు నామినేట్ చేయబడింది.
# ప్రపంచ సినిమా చరిత్రలో గొప్ప సైన్స్ ఫిక్షన్ చిత్రాలలో ఒకటిగా పేర్కొనబడింది.
# 2016లో జరిగిన కేన్స్ ఫిల్మ్ ఫెస్టివల్‌లో కేన్స్ క్లాసిక్స్ విభాగంలో భాగంగా ఈ చిత్రం స్క్రీనింగ్ కోసం ఎంపిక చేయబడింది.

## డివీడి విడుదల
# జపాన్ లో 1986లో ఈ చిత్రానికి సంబంధించిన లేజర్ డిస్క్ విడుదలైంది.
# 2011, మే 24న ది క్రైటీరియన్ కలెక్షన్ వారు సోలారిస్‌ను బ్లూ-రే డిస్క్‌లో విడుదల చేశారు. 2002 క్రైటీరియన్ వారు విడుదలచేసిన డివీడి కంటే 2011లో వచ్చిన డివీడిలో నీలం, తెలుపు లేతరంగు గల మోనోక్రోమ్ దృశ్యాలు పునరుద్ధరించబడ్డాయి.

## మూలాలు

## ఇతర లంకెలు

* 
* 
* .
* 
* Video – ''Solaris'' (divided into two parts)  – మోస్ ఫిల్మ్
* ''Solaris: Inner Space'' 

వర్గం:1972 సినిమాలు
వర్గం:రష్యన్ భాష
వర్గం:సోవియట్ యూనియన్
ధర్మాన కృష్ణదాస్

**ధర్మానన కృష్ణదాస్** శ్రీకాకుళం జిల్లాకు చెందిన రాజకీయనాయకుడు, ఆంధ్రప్రదేశ్ శాసనసభ సభ్యుడు

## జీవిత విశేషాలు
ధర్మాన కృష్ణదాస్ బీ.కాం వరకు చదివాడు. అతని సోదరుడు ధర్మాన ప్రసాదరావు కూడా ఆంధ్రప్రదేశ్ శాసనసభ్యునిగా, మంత్రిగా కూడా పనిచేసాడు. 2003 వరకు కృష్ణదాస్ అతని సోదరుని విజయం కొరకు తెరవెనుక కృషిచేసాడు. 2003లో వైఎస్‌ రాజశేఖరరెడ్డి పాదయాత్ర సమయంలో అతను ఉద్యోగం వదిలేసి  కాంగ్రెస్ పార్టీలో  చేరాడు. 2004, 2009 ఆంధ్రప్రదేశ్ శాసనసభ ఎన్నికలలో  నరసన్నపేట నియోజకవర్గం నుండి శాసనసభ్యునిగా గెలుపొందాడు. వైఎస్‌ రాజశేఖరరెడ్డి  అకాల మరణం తర్వాత అతను వై.ఎస్.జగన్మోహనరెడ్డి కి  అండగా ఉన్నాడు. అతని సోదరుడు ప్రసాదరావు కిరణ్‌కుమార్‌రెడ్డి కేబినెట్‌లో మంత్రిగా కొనసాగినా, తాను మాత్రం వై.ఎస్.ఆర్.కాంగ్రెస్ పార్టీలో చేరాడు. 2012 ఉప ఎన్నికలో సోదరుడు ధర్మాన రామదాస్ పై గెలుపొందాడు.  2014లో ఓడినా, జగన్మోహనరెడ్డికి విధేయుడిగా ఉన్నాడు. 2019 ఆంధ్రప్రదేశ్ శాసనసభ ఎన్నికల్లో నాలుగోసారి శాసనసభ్యునిగా శ్రీకాకుళం జిల్లా నరసన్నపేట శాసనసభ నియోజకవర్గం నుండి విజయం సాధించాడు.  ఈ ఎన్నికలలో ధర్మాన ప్రసాదరావు కూడా విజయం సాధించినప్పటికీ అతనిని కాదని జగన్మీహనరెడ్డి **కృష్ణదాస్‌కు** మంత్రి పదవి కట్టబెట్టాడు.

## ములాలు

వర్గం:శ్రీకాకుళం జిల్లా నుండి ఎన్నికైన శాసన సభ్యులు
వర్గం:ఆంధ్రప్రదేశ్ శాసన సభ్యులు (2019)
వర్గం:జీవిస్తున్న ప్రజలు
వర్గం:శ్రీకాకుళం జిల్లా రాజకీయ నాయకులు
వర్గం:శ్రీకాకుళం జిల్లాకు చెందిన రాష్ట్ర మంత్రులు
తెలంగాణ రాష్ట్ర వ్యవసాయ శాఖ

**తెలంగాణ రాష్ట్ర వ్యవసాయ శాఖ** తెలంగాణ రాష్ట్ర ప్రభుత్వానికి సంబంధించిన శాఖ. రైతులకు వ్యవసాయ విస్తరణ సేవలను, తాజా సాంకేతిక పరిజ్ఞానాన్ని అందించడానికి ఈ శాఖ ఉపయోగపడుతుంది. ఆంధ్రప్రదేశ్ పునర్వ్యవస్థీకరణ చట్టం, 2014 ప్రకారం 2014, జూన్ 2న ఆంధ్ర ప్రదేశ్ వ్యవసాయ శాఖ నుండి విడిపోయింది.

## చరిత్ర
తెలంగాణ ఆర్థిక వ్యవస్థ ఎక్కువగా వ్యవసాయం మీద ఆధారపడి ఉంటుంది. చాలామంది ప్రజలు వ్యవసాయాన్ని వృత్తిగా తీసుకున్నారు. కొన్ని ప్రాంతాల్లో పోడు వ్యవస్థను కూడా ఉపయోగిస్తారు. వ్యవసాయ శాఖలో క్షేత్ర స్థాయిలో, రాష్ట్రస్థాయిలో, శిక్షణా సంస్థలలో, ప్రయోగశాలలో దాదాపు 3900మంది సిబ్బంది పనిచేస్తున్నారు.

## లక్ష్యం
# తెలంగాణలో వ్యవసాయ వాణిజ్యాన్ని ప్రోత్సహిస్తూ ఆహార ధాన్యాల విస్తీర్ణం, ఉత్పత్తి పెంచడం
# ఆహార ధాన్యాల పంటల అధిక ఉత్పత్తితో రైతుల ఆదాయాన్ని పెంచడం

## సహాయ కార్యక్రమాలు
# గ్రామ విత్తన పధకం, నాణ్యమైన విత్తనాలు, ఎరువులు, పురుగుమందులు, వ్యవసాయ యాంత్రీకరణ, వ్యవసాయ ఋణసదుపాయం, పంటల బీమా అమలుచేయడం
# శాస్త్రవేత్తలతో శిక్షణా శిబిరాలు, అవగాహనా సదస్సులు నిర్వహించడం

## పథకాలు
# వ్యవసాయ యాంత్రీకరణ
# వ్యవసాయ పెట్టుబడి మద్దతు పథకం 2018 (రైతుబంధు పథకం)
# వర్షాధార ప్రాంత అభివృద్ధి పథకం
# రైతు బంధు జీవిత భీమా పథకం
# రాష్ట్ర విత్తన క్షేత్రాలు
# రైతులకు విత్తన సరఫరా

## కాల్‌సెంటర్‌ ఏర్పాటు
వ్యవసాయ శాఖ నుండి రైతులకు అందుతున్న సేవల గురించి, రైతుల నుండి సలహాలు, సూచనలు స్వీకరించేందుకు వ్యవసాయ శాఖ ఆధ్వర్యంలో నాంపల్లి పబ్లిక్‌గార్డెన్‌లోని రైతుబంధు సమితి కార్యాలయంలో ఏర్పాటుచేసిన కాల్‌సెంటర్‌ను 2022 జూన్ 22న రాష్ట్ర వ్యవసాయశాఖ మంత్రి సింగిరెడ్డి నిరంజన్‌రెడ్డి, రైతుబంధు సమితి రాష్ట్ర అధ్యక్షుడు ఎమ్మెల్సీ పల్లా రాజేశ్వర్‌రెడ్డి, ఎమ్మెల్సీ ఎల్‌. రమణ ప్రారంభించారు. ఈ కార్యక్రమంలో వ్యవసాయశాఖ కార్యదర్శి రఘునందన్‌రావు, ప్రత్యేక కమిషనర్‌ హన్మంతు తదితరులు పాల్గొన్నారు.

కాల్‌సెంటర్‌ నుండి రాష్ట్రంలోని రైతులతో మాట్లాడి రైతుబంధు, రైతుబీమా పథకాల గురించి, పంటల వైవిధ్యీకరణపై రైతులకున్న సమస్యలు పరిష్కరించనున్నారు. వ్యవసాయశాఖ వద్దనున్న 63 లక్షల మంది రైతుల ఫోన్‌ నంబర్లలో ఎంపికచేసిన రైతులతో కాల్‌ సెంటర్‌ సిబ్బంది ప్రతిరోజూ మాట్లాడుతుంటారు.

## బడ్జెట్ వివరాలు

* 2016-17 బడ్జెటులో వ్యవసాయ శాఖకు 25 వేల కోట్ల రూపాయలు కేటాయించబడింది.

## మూలాలు

వర్గం:తెలంగాణ ప్రభుత్వ సంస్థలు
వర్గం:తెలంగాణ ప్రభుత్వం
వర్గం:వ్యవసాయం
ఎన్.రెడ్డప్ప

**నల్లకొండ గారి రెడ్డప్ప** ఒక భారతీయ రాజకీయ నాయకుడు. 2019 భారత సార్వత్రిక ఎన్నికల్లో వైయస్ఆర్ కాంగ్రెస్ పార్టీ సభ్యునిగా ఆంధ్రప్రదేశ్ లోని చిత్తూరు నుండి భారత పార్లమెంటు దిగువ సభ అయిన లోక్‌సభకు ఎన్నికయ్యాడు .అతను ఆంధ్రప్రదేశ్ లోని చిత్తూరు జిల్లాకు చెందిన పుట్టనూరు గ్రామానికి చెందినవ్యక్తి. 

## రాజకీయ జీవితం
ఎన్.రెడ్డప్ప కాంగ్రెస్ పార్టీ ద్వారా రాజకీయాల్లోకి వచ్చి ఆయన న్యాయవాదుల సంఘ అధ్యక్షుడుగా 14 సార్లు పని చేశాడు.ఎన్.రెడ్డప్ప  1981 నుంచి పబ్లిక్‌ ప్రాసిక్యూటర్‌గా ఏడాది పాటు , ఏజీపీగా 1984 నుంచి 1987 వరకు, ఎస్‌బీఐ, సప్తగిరి గ్రామీణబ్యాంకు, మున్సిపాలిటీకి, ఇతర ప్రైవేటు కంపెనీలకు లీగల్‌ అడ్వైజర్‌గా పని చేశాడు. 

ఎన్.రెడ్డప్ప కోట్ల విజయభాస్కర్‌రెడ్డి హయాంలో మినరల్‌ డైవలెఫ్‌మెంట్‌ కార్పొరేషన్‌ డైరెక్టర్‌గా , కేంద్ర ఉక్కు పరిశ్రమశాఖ డైరెక్టర్‌గా 2008–2009లో పని చేసి,  దివంగత వైఎస్‌.రాజశేఖరరెడ్డి ప్రభుత్వ హయాంలో రాష్ట్ర లిడ్‌క్యాప్‌ చైర్మన్‌గా పని చేశాడు. 
## మూలాలు

## బయటి లంకెలు
* Official biographical sketch in Parliament of India website
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
వర్గం:జీవిస్తున్న ప్రజలు
పి.వి.మిధున్ రెడ్డి

**పి.వి. మిధున్ రెడ్డి** ఒక భారతీయ రాజకీయ నాయకుడు, పార్లమెంటు సభ్యుడు. అతను ఆంధ్రప్రదేశ్ లోని  చిత్తూరు జిల్లా కు చెందిన రాజకీయ కుటుంబానికి చెందినవాడు. అతను  రాజంపేట (లోక్సభ నియోజకవర్గం) నుండి పార్లమెంటు సభ్యునిగా 16 వ లోక్‌సభకు ఎన్నికైనాడు. అతను భారత ప్రధాని నరేంద్రమోడీ     ఎన్నికలలో వాగ్దానం చేసినట్లు ఆంధ్రప్రదేశ్ కు ప్రత్యేక హోదా ఇవ్వనందుకు నిరసనగా  అవిశ్వాస తీర్మానం పెట్టడం ద్వారా  ఆయన పార్టీకి చెందిన పార్లమెంటు సభ్యులతో  కలిసి తమ సభ్యత్వానికి రాజీనామా చేశాడు. ప్రధాని మోడీపై అవిశ్వాస తీర్మానం చేసిన తొలి పార్టీ  వై.ఎస్.ఆర్.కాంగ్రెస్ పార్టీ. 5 జూన్ 2019 న అతను వై.ఎస్.ఆర్.కాంగ్రెస్ పార్టీ లోక్ సభ నాయకుడిగా ఎన్నికయ్యాడు. 

## ఎన్నికల పనితీరు
2014 భారత సాధారణ ఎన్నికల లో వై.ఎస్.ఆర్.కాంగ్రెస్ పార్టీ నుండి పోటీ చేసి మాజీ కేంద్ర మంత్రి, ఆంధ్రప్రదేశ్ మాజీ ముఖ్యమంత్రి నందమూరి తారక రామారావు కుమార్తె దగ్గుబాటి పురంధేశ్వరి పై విజయం సాధించాడు.  2019 లో అతను రాజంపేట (లోక్ సభ నియోజకవర్గం)  నుండి వై.సీ.పీ తరపున పోటీచేసి తెలుగుదేశం పార్టీ అభ్యర్థి డి.కె.సత్యప్రభ పై 2,68,284 ఓట్ల మెజారిటీతో గెలిచాడు.

## వ్యక్తిగత సమాచారం

అతను ఉమ్మడి ఆంధ్రప్రదేశ్ రాష్ట్ర మాజీ మంత్రి పెద్దిరెడ్డి రామచంద్రారెడ్డి కుమారుడు. తన తండ్రి  ప్రస్తుతం పుంగనూర్ శాసనసభ్యునిగా ఉన్నాడు.  వైయస్ జగన్ మోహన్రెడ్డి నాయకత్వంలో ఆంధ్రప్రదేశ్ రాష్ట్రానికి   పంచాయితీ రాజ్ &గ్రామీణాభివృద్ధి, మైనింగ్ & జియాలజీ శాఖకు కేబినెట్ మంత్రిగా ఉన్నాడు.  . 2019 ఎన్నికల అఫిడవిట్ లో ఈయన తన మొత్తం ఆస్తి 66.51 కోట్ల రూపాయలుగా పేర్కొన్నాడు. 

## వివాదాలు, ప్రవర్తన
### విమానాశ్రయంలో దాడి
తిరుపతి విమానాశ్రయంలో ఎయిర్ ఇండియా ఉద్యోగి మేనేజర్ అయిన రాజశేఖర్ పై బౌతిక దాడి బాగా వివాదాస్పదం అయ్యింది. నిబందనల ప్రకారం బోర్డింగ్ పాసులు ఇవ్వడం కుదరదని చెప్పడంతో వాగ్వాదం జరిగినది. ఈదాడి లో చెవిరెడ్డి భాస్కర్ రెడ్డి ఇతర కార్యకర్తలు కూడా పాల్గొన్నట్లు తెలిసింది. బైల్ కోసం ప్రయత్నాలు సాగించినప్పటికి వీరికి బైల్ నిరాకరించబడింది, ఈయనతో పాటు శ్రీకాళహస్తి ఇంచార్జ్ అయిన బియ్యపు మధుసూదన్ రెడ్డిని కూడా అరెస్టు చేసి శ్రీకాళహస్తి పోలీస్ స్టేషన్కి తరలించారు.మిథున్ రెడ్డిని శ్రీకాళహస్తి అదనపు న్యాయమూర్తి ఇంట్లో హాజరుపర్చగా 14 రోజులు జ్యుడీషియల్ కస్టడీలోకి తీసుకోవాలని న్యాయమూర్తి ఆదేశించారు .

### నమోదైన కేసులు
భారతీయ శిక్షా స్మృతి (ఐపిసి) ప్రకారం ఈయన మీద 333, 324, 448, 427, 34, 149, 188, 341, 323 ఐపిసి సెక్షన్ ల మీద పలు కేసులు ఉన్నాయి .
## మూలాలు

వర్గం:1972 జననాలు
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
వర్గం:16వ లోక్‌సభ సభ్యులు
వర్గం:జీవిస్తున్న ప్రజలు
వర్గం:2024లో లోక్‌సభకు ఎన్నికైన సభ్యులు
వర్గం:18వ లోక్‌సభ సభ్యులు
శ్రీ ఆంజనేయస్వామి దేవాలయం, కర్మన్‌ఘాట్‌, తెలంగాణ

**శ్రీ ఆంజనేయస్వామి దేవాలయం, కర్మన్‌ఘాట్‌, తెలంగాణ** ఈ ఆలయం తెలంగాణ రాష్ట్ర రాజధాని హైదరాబాదులోని కర్మన్‌ఘాట్‌ ప్రాంతంలో ఉంది. ఈ ఆలయం 12 వ శతాబ్దంలో కట్టిన పురాతన కట్టడం..

## స్థల పురాణం
ఈ ఆలయాన్ని 12 వ శతాబ్దంలో నిర్మించారని ఆలయ చరిత్ర చెప్పుతోంది. ఈ ఆలయాన్ని కాకతీయ రాజు వేటకు వెళ్ళినపుడు ఒక చెట్టు కింద సేద తీరుతున్న సమయంలో ఆ చెట్టు నుండి రామ అనే నామస్మరణ వినిపించిందిదని, ఆ నామస్మరణ లో కాకతీయ రాజు కోటకు వెళ్లిన, రాత్రి పడుకున్న సమయంలో రాముడు కలలోకి వచ్చి గుడి కట్టమని చెప్పారని, ఆ రాజు మరుసటి రోజే గుడి నిర్మాణానికి శ్రీకారం చుట్టారాని చరిత్ర చెబుతోంది.

## మూలాలు

## వెలుపలి లంకెలు

వర్గం:తెలంగాణ పర్యాటక ప్రదేశాలు
కల్వకుంట్ల చంద్రశేఖరరావు తొలి మంత్రివర్గం (2014-2018)

తెలంగాణ రాష్ట్ర తొలి ముఖ్యమంత్రిగా 2014, జూన్ 2న ప్రమాణ స్వీకారం చేసిన కల్వకుంట్ల చంద్రశేఖరరావు 17మంది మంత్రులతో తన తొలి ప్రభుత్వాన్ని ఏర్పాటుచేశాడు. తెలంగాణ రాష్ట్ర సమితి ఎమ్మెల్యేలో ఉదయం గం. 7. 30 ని.లకు తెలంగాణ అసెంబ్లీకి సమీపంలోని గన్‌పార్క్‌ వద్దకు వెళ్లి తెలంగాణ అమరవీరుల స్మారకస్థూపంకు నివాళులు అర్పించి, 8 గంటలకు రాజ్‌భవన్‌ చేరుకున్న కేసీఆర్‌, గవర్నరు ఈ.ఎస్.ఎల్.నరసింహన్ సమక్షంలో ఉదయం గం. 8.20 ని.లకు ముఖ్యమంత్రిగా ప్రమాణస్వీకారం చేశాడు. ఆయనతో పాటు మరో 11మంది మంత్రులు పదవీ స్వీకారం చేశారు.

## మంత్రుల జాబితా

## ఇవి కూడా చూడండి
* తెలంగాణ ప్రభుత్వం
* కల్వకుంట్ల చంద్రశేఖరరావు రెండవ మంత్రివర్గం (2018-2023)

## మూలాలు

వర్గం:తెలంగాణ ప్రభుత్వం
ఆదాల ప్రభాకర రెడ్డి

**అదల ప్రభాకర రెడ్డి** ఒక భారతీయ రాజకీయ నాయకుడు. 2019 భారత సార్వత్రిక ఎన్నికలలో యువజన శ్రామిక రైతు కాంగ్రెస్ పార్టీ సభ్యునిగా ఆంధ్రప్రదేశ్ లోని నెల్లూరు నుండి భారత పార్లమెంటు దిగువ సభ అయిన లోక్‌సభకు ఆయన ఎన్నికయ్యాడు.  
## జీవిత విశేషాలు
ఆదాల ప్రభాకర రెడ్డి ఆంధ్రప్రదేశ్ లోని నెల్లూరు జిల్లాకు చెందిన ఉత్తర మోపూర్ లో 1948 అక్టోబరు 25న ఆదాల శంకరరెడ్డి, సుశీలమ్మ దంపతులకు జన్మించాడు. అతను 1974 మార్చి 9న వింధ్యావళిని వివాహమాడాడు. అతనికి ఇద్దరు కుమార్తెలు. 1999 ఆంధ్రప్రదేశ్ శాసనసభ ఎన్నికలలో ఆలూరు శాసనసభ నియోజకవర్గం  నుండి తెలుగుదేశం పార్టీ తరపున పోటీ చేసి 50829 ఓట్లు సాధించి కాటం రెడ్డి విష్ణువర్థనరెడ్ది పై విజయం సాధించాడు.  2004 ఆంధ్రప్రదేశ్ శాసనసభ ఎన్నికలలో సర్వేపల్లి శాసనసభ నియోజకవర్గం  నుండి భారత జాతీయ కాంగ్రెస్ తరపున పోటీచేసి తెలుగుదేశం అభ్యర్థి సోమిరెడ్డి చంద్రమోహన్‌రెడ్డి పై గెలుపొందాడు.  2009 ఆంధ్రప్రదేశ్ శాసనసభ ఎన్నికలలో  సర్వేపల్లి శాసనసభ నియోజకవర్గం  నుండి  భారత జాతీయ కాంగ్రెస్ తరపున పోటీచేసి తెలుగుదేశం అభ్యర్థి సోమిరెడ్డి చంద్రమోహన్‌రెడ్డి పై రెండవసారి విజయం సాధించాడు.   

## నిర్వహించిన పదవులు

* 1999-2014 - ఆంధ్రప్రదేశ్ అసెంబ్లీ సభ్యుడు (మూడు సార్లు)
* 1999-2000 - ఆంధ్రప్రదేశ్ గృహనిర్మాణ శాఖామాత్యులు.
* 2002 - 2004 - చైర్‌పర్సన్, అస్యూరెన్స్ కమిటీ, ఆంధ్రప్రదేశ్ శాసససభ.
* 2002 - 2014 - చైర్‌పర్సన్, పబ్లిక్ అండర్ టేకింగ్స్, ఆంధ్రప్రదేశ్ శాసససభ.
* మే 2019  - 17వ లోక్‌సభ సభ్యుడు.
* 2019 సెప్టెంబరు 2019 నుండి - పట్టణాభివృద్ధి స్టాండిగ్ కమిటీ సభ్యుడు.

## రాజకీయ జీవితం
అతను ఆంతకు పూర్వం తెలుగుదేశం పార్టీ నాయకుడు.  2019 సార్వత్రిక ఎన్నికలలో తెలుగుదేశం పార్టీలో టికెట్ ఖరారు అయిన తర్వాత వైసీపీలోకి పార్టీ మారిపోయాడు. అప్పటి ఆంధ్రప్రదేశ్ ముఖ్యమంత్రి చంద్రబాబునాయుడు ప్రకటించిన 126 మంది ఎమ్మెల్యేల జాబితాలో నెల్లూరు రూరల్ నియోజకవర్గానికి ఆదాల ప్రభాకర్ రెడ్డి పోటీ చేస్తారని అభ్యర్థిగా ప్రకటించాడు. అయితే, ఇది జరిగిన మూడు రోజులకే ఆయన వైసీపీలో చేరిపోయాడు. అతను ని నెల్లూరు పార్లమెంట్ స్థానం నుంచి పోటీ చేసి గెలుపొందాడు. 

## మూలాలు

వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
వర్గం:జీవిస్తున్న ప్రజలు
వర్గం:17వ లోక్‌సభ సభ్యులు
వర్గం:ఆంధ్రప్రదేశ్ శాసన సభ్యులు (1999)
వర్గం:ఆంధ్రప్రదేశ్ శాసన సభ్యులు (2004)
వర్గం:ఆంధ్రప్రదేశ్ శాసన సభ్యులు (2009)
వర్గం:నెల్లూరు జిల్లా రాజకీయ నాయకులు
వర్గం:1948 జననాలు
కోలా వాణి

**కోలా వాణి** భారత మహిళ వ్యాపారవేత్త, కలారీ కాపీటల్ సంస్థ వ్యవస్థాపకురాలు, సంస్థ కార్యనిర్వహకురాలు. ఈమె ఫార్చ్యూన్ ఇండియా సంస్థ ఇండియన్ బిజినెస్ అనే శీర్షికతో నిర్వహించిన సర్వేలో అత్యంత శక్తివంతమైన మహిళగా నిలిచింది.

## తొలినాళ్ళ జీవితం
ఈమె 1964 లో హైదరాబాద్ లో జన్మించింది. ఈమె తన ఇంజినీరింగ్ విద్యను ఉస్మానియా విశ్వవిద్యాలయం లో పూర్తి చేశారు..

## మరిన్ని విశేషాలు
ఈమె తన 22 వ ఏటనా సిలికాన్ వ్యాలీ లో సెర్ట్స్ సాఫ్ట్వేర్ అనే సంస్థ కు వ్యవస్థాపించి, సీఈఓ గా పనిచేశారు. 22 వ సంవత్సరాలు సిలికాన్ వ్యాలీలో పనిచేసిన అనంతరం 2006లో ఇండియాకు తిరిగి వచ్చి వెంచర్ కాపిటల్ లో వివిధ కంపెనీల భాగస్వామ్యంతో కలారి కాపిటల్ అనే సంస్థను స్థాపించింది. ఈ సంస్థ 2012లో  150 కోట్ల డాలర్ల పెట్టుబడితో ఈ సంస్థను స్థాపించారు. ఈ సంస్థ వాణి అధ్యక్షతన 2012లో 150 కోట్ల డాలర్లుగా ఉన్న పెట్టుబడి 2017లో 650 కోట్ల డాలర్లకు చేరుకుంది..

## మూలాలు

వర్గం:1964 జననాలు
వర్గం:తెలంగాణ వ్యక్తులు
వర్గం:జీవిస్తున్న ప్రజలు
కల్వకుంట్ల చంద్రశేఖరరావు రెండవ మంత్రివర్గం (2018-2023)

తెలంగాణ రాష్ట్ర రెండవ ముఖ్యమంత్రిగా 2018, డిసెంబరు 13న ప్రమాణ స్వీకారం చేసిన కల్వకుంట్ల చంద్రశేఖరరావు 2019, ఫిబ్రవరి 19న 12మంది మంత్రులతో తన రెండవ ప్రభుత్వాన్ని ఏర్పాటుచేశాడు.

హైదరాబాదులోని రాజ్‌భవన్‌ గవర్నరు ఈ.ఎస్.ఎల్.నరసింహన్ సమక్షంలో ముఖ్యమంత్రి కేసీఆర్‌, 12మంది మంత్రులు పదవీ స్వీకారం చేశారు.

## మంత్రుల జాబితా
తెలంగాణ ఎన్నికలలో టీఆర్ఎస్ విజయం సాధించిన తరువాత 2018, డిసెంబరు 13న కేసీఆర్ ముఖ్యమంత్రిగా, మహమూద్ అలీ మంత్రిగా ప్రమాణస్వీకారం చేశారు. మంత్రివర్గ విస్తరణలో భాగంగా 2019, ఫిబ్రవరి 19న కొత్తగా మరో 10మందిని మంత్రివర్గంలోకి తీసుకున్నారు. మంత్రివర్గ విస్తరణ భాగంగా 2019, సెప్టెంబరు 8న మరో ఆరుగురికి మంత్రి పదవులు వచ్చాయి.

### మాజీ మంత్రులు

## ఇవి కూడా చూడండి
* తెలంగాణ ప్రభుత్వం
* కల్వకుంట్ల చంద్రశేఖరరావు తొలి మంత్రివర్గం (2014-2018)

## మూలాలు

వర్గం:తెలంగాణ ప్రభుత్వం
వర్గం:తెలంగాణ మంత్రిత్వ శాఖలు
తుమ్మా సంజయ్

**తుమ్మా సంజయ్** ( జననం: ఏప్రిల్ 26, 1970 ) భారతీయ చెఫ్. ఈయనకు వహ్ చెఫ్ అనే పేరుంది. ఈయన వహ్రేహ్వా.కామ్ అనే వెబ్సైట్ వ్యవస్థాపకుడు. ఈయన వంటకాలను యూరప్, ఉత్తర అమెరికా, ఆస్ట్రేలియా దేశాలలో నివసిస్తున్న భారతీయులు మెచ్చుతారు.

## తొలినాళ్ళ జీవితం
ఈయన 1970, ఏప్రిల్ 26 న హైద్రాబాద్ లో జన్మించాడు. ఈయన ఇండియన్ హోటల్ మేనేజ్మెంట్ కాలేజీ లో హోటల్ మేనేజ్మెంట్ విభాగంలో డిప్లొమా విద్యను పూర్తి చేశాడు..

## మరిన్ని విశేషాలు
ఈయన తన 7 వ ఏటనే వంటలు చేయడం నేర్చుకున్నాడు. ఈయన తన అమ్మ వెంట వంట గదిలోకి తరచు వెళ్లి వంట చేయడం నేర్చుకున్నాడు. అలా చేస్తూ వంటపై మక్కువ పెంచుకొని హైద్రాబాద్ లోని ఇండియన్ హోటల్ మేనేజ్మెంట్ కాలేజీ లో హోటల్ మేనేజ్మెంట్ విభాగంలో డిప్లొమా విద్యను పూర్తి చేశాడు. ఇలా పూర్తి చేసి అనంతరం తన మొదటి రెస్టారెంట్ ని చికాగోలో సిజిల్ ఇండియా పేరుతో ప్రారంభించాడు. 2007 లో చికాగోలో ఒక  స్టూడియో ను ఏర్పరచుకొని అందులో 150 కి పైగా వంటకాలు రికార్డ్ చేసి యూట్యూబ్ లో తన ఛానల్ వహ్వాహ(Vahwah) లో పెట్టాడు. అతను పెట్టిన ప్రతి వంటకాన్ని కి పది లక్షలకు పైగా వీక్షకులు వీక్షించారు. అప్పటి నుంచి ఇతని వంటకాలు దేశ వ్యాప్తంగా మంచి ఆదరణను పొందుతున్నాయి.,

## మూలాలు

వర్గం:1970 జననాలు
వర్గం:జీవిస్తున్న ప్రజలు
ఆగ్ఫా ఫోటో

**ఆగ్ఫా ఫోటో ** (ఆంగ్లం: AgfaPhoto) ఐరోపా ఖండానికి చెందిన ఒక ఫోటోగ్రఫీ సంస్థ. ఆగ్ఫా-గేవర్ట్ తమ కన్జ్యూమర్ ఇమేజింగ్ డివిజన్ ను 2004 విక్రయించిన నేపథ్యంలో ఈ సంస్థ ఏర్పడింది. దీని మాతృసంస్థ అయిన ఆగ్ఫా ఫిలిం, ఫోటోగ్రఫిక్ కాగితం, కెమెరాలను విక్రయిస్తుండగా 1964 లో మరొక ఫిలిం తయారీదారు గేవర్ట్ సంస్థలో విలీనం అయ్యింది. 2004 నవంబరు లో, ఆగ్ఫా తన ఫోటోగ్రాఫిక్ కార్యకలాపాలన్నింటినీ కొత్త, స్వతంత్ర సంస్థ అగ్ఫాఫోటోకు ఇచ్చింది అయితే ఏర్పడిన సంవత్సర కాలంలోనే ఆగ్ఫాఫోటో దివాళా తీసింది. ఈ కంపెనీ యొక్క వివిధ ఉత్పత్తుల బ్రాండ్లు ఇప్పుడు హోల్డింగ్ సంస్థ AgfaPhoto హోల్డింగ్ GmbH ద్వారా వివిధ కంపెనీలకు లైసెన్స్ ను పొందుతున్నాయి. అగ్ఫాఫోటో హోల్డింగ్ GmbH, లేవేర్కుసెన్ కొలోన్/జర్మనీ ప్రధాన కార్యాలయం Agfa-Gevaert NV & Co. KG Agfa-Gevaert NVతో దీర్ఘకాలిక ట్రేడ్ మార్క్ ఒప్పందం ఆధారంగా, సంస్థ AgfaPhoto-ట్రేడ్ మార్క్ రెడ్-డాట్-లోగో కోసం ఉప లైసెన్సులను ప్రపంచ వ్యాప్తంగా మంజూరు చేస్తోంది.

ఆగ్ఫాఫోటో బ్రాండ్ల క్రింద   కన్స్యూమర్ ఇమేజింగ్ ఉత్పత్తులు : డిజిటల్ కెమెరాలు, క్యామ్‌కార్డర్లు, ఫిల్మ్ రోల్స్, పునర్వినియోగపరచలేని కెమెరాలు, మెమరీ కార్డులు, యుఎస్‌బి డ్రైవర్లు, డిజిటల్ ఫోటో ఫ్రేమ్‌లు, మినీ కంప్యూటర్లు, విడి భాగాలు, ఆప్టికల్ మాగ్నెటిక్ జ్ఞాపకాలు, ఎల్‌సిడి టివిలు, డివిడి ప్లేయర్లు, పోర్టబుల్ ప్రొజెక్టర్లు, బైనాక్యులర్లు, ఇంక్ గుళికలు, ఫోటోగ్రాఫిక్ పేపర్

ఆగ్ఫాఫోటో బ్రాండ్ యొక్క అధికారిక వాదన: అగ్ఫాఫోటో అనేది వ్యక్తిగత సహచరుడు, ఇది వినియోగదారుల యొక్క అన్ని ఉత్తేజకరమైన కోణాలలో చిత్రాల ప్రపంచాన్ని అనుభవించడానికి వీలు కల్పిస్తుంది జీవితంలోని ప్రత్యేక క్షణాలను శాశ్వత భాగస్వామ్య జ్ఞాపకాలుగా మారుస్తుంది.

**కెమెరాలలో ఆగ్ఫాఫోటో బ్రాండ్.** ఫ్రెంచ్ ఎలక్ట్రానిక్స్ అమ్మకందారులైన జిటి కంపెనీకి ఈ బ్రాండ్ లైసెన్స్ పొందింది 2018 వ సంవత్సరంలో ఈ బ్రాండు మీద మూడు కెమెరాలు విడుదల అయ్యాయి 

## మూలాలు
శ్రీ కొండా లక్ష్మణ్ తెలంగాణ రాష్ట్ర ఉద్యాన విశ్వవిద్యాలయం

**శ్రీ కొండా లక్ష్మణ్ తెలంగాణ రాష్ట్ర ఉద్యాన విశ్వవిద్యాలయం** తెలంగాణ రాష్ట్ర రాజధాని హైదరాబాదులో ఉన్న విశ్వవిద్యాలయం. తెలంగాణ ఉద్యమ నాయకుడు కొండా లక్ష్మణ్ బాపూజీ పేరుమీద ఈ విశ్వవిద్యాలయం ఏర్పాటుచేయబడింది.

## ప్రారంభం
తెలంగాణ రాష్ట్రం ఏర్పడిన తరువాత 2014, డిసెంబరు 23న ఈ విశ్వవిద్యాలయం ప్రారంభించబడింది. ఈ విశ్వవిద్యాలయానికి సంబంధించిన రెండు కళాశాలలు హైదరాబాదు జిల్లాలోని రాజేంద్రనగర్, వనపర్తి జిల్లాలోని మోజెర్లలో ఉన్నాయి.

## అకాడమిక్
# బిఎస్సీ (హానర్స్) హార్టికల్చర్
# డిప్లొమా ఇన్ హార్టికల్చర్
# ఎమ్మెస్సీ హార్టికల్చర్
# పీహెచ్‌డీ హార్టికల్చర్

## కోర్సులు

# ఫ్రూట్ సైన్స్
# వెజిటేబుల్ సైన్స్
# ఫ్లోరీకల్చర్ అండ్ లాండ్ స్కేపింగ్
# స్పైసిస్, ప్లాంటేషన్, మెడికల్, ఆరోమాటిక్ క్రాప్స్
# పోస్ట్-హార్వస్ట్ టెక్నాలజీ
# ఎంటోమాలిజీ
# ప్లాంట్ పాథాలజీ
# జెనెటిక్స్ అండ్ ప్లాంట్ బ్రీడింగ్
# ఆగ్రోనమీ అండ్ సాయిల్ సైన్స్
# ప్లాంట్ ఫిజియాలజీ, బయోకెమిస్ట్రీ & మైక్రోబయాలజీ
# ఇంగ్లీష్, స్టాటిస్టిక్స్ & సోషల్ సైన్సెస్
# హార్టికల్చరల్ ఇంజనీరింగ్ అండ్ ఎన్విరాన్‌మెంటల్ సైన్స్ యానిమల్ హస్బండ్రీ

## ఇతర వివరాలు
# భారతదేశంలోని ఉద్యాన విశ్వవిద్యాలయాల్లో ఇది నాలుగవది.
# 2016లో ఈ విశ్వవిద్యాలయానికి భారత వ్యవసాయ పరిశోధన మండలి (ఐసీఏఆర్) గుర్తింపు లభించింది.

## ఉపకులపలతుల జాబితా
# డా. బి. నీరజ ప్రభాకర్ వైస్ చాన్సలర్ (15 జనవరి, 2020 నుండి)
# డా.ప్రొ.దండా రాజిరెడ్డి వైస్ చాన్సలర్
(18 అక్టోబర్2024 నుండి 17ఆక్టోబర్ 2027వరకు)

## మూలాలు

## ఇతర లంకెలు
* అధికారిక వెబ్సైటు

వర్గం:విశ్వవిద్యాలయాలు
వర్గం:తెలంగాణ విశ్వవిద్యాలయాలు
వండర్‌లా వినోద పార్కు, హైదరాబాద్, తెలంగాణ

thumb|300x300px
**వండర్‌లా వినోద పార్కు, హైదరాబాద్, తెలంగాణ**. ఈ సంస్థ భారతదేశంలో వినోద పార్కులను నిర్వహించే అతి పెద్ద సంస్థ. ఈ సంస్థకు కొచ్చి, బెంగళూరు లో అతిపెద్ద విస్తీర్ణంలో పార్కులు ఉన్నాయి.  ఈ పార్కు 2016లో రంగారెడ్డి జిల్లా, మహేశ్వరం మండలంలోని రావిరాల గ్రామంలో 50 ఎకరాల విస్తీర్ణంలో నిర్మించారు.

## సౌకర్యాలు
ఈ పార్కు వండర్ లా నిర్మించిన మూడవ పార్కు. ఈ పార్కును 50 ఎకరాల విస్తీర్ణంతో, 250 కోట్ల పెట్టుబడితో రావిరాల ఔటర్ రింగ్ రోడ్డు కు దగ్గర్లో నిర్మించారు. వండర్‌లాలో 43 విశిష్ట రైడ్లు వున్నాయి. ఈ వండర్ లా లో ఒకే రోజు పదివేల మంది వీక్షించవచ్చు.

## మూలాలు

## వెలుపలి లంకెలు
వర్గం:హైదరాబాదు పార్కులు
కార్గిల్ విజయ దినోత్సవం

**కార్గిల్ విజయ దినోత్సవం** ప్రతి ఏటా జూలై 26న దేశవ్యాప్తంగా జరుపబడుతుంది. 1999, జూలై 26న భారతదేశ సైన్యం పాకిస్తాన్ సైన్యంపై విజయం సాధించిన దానికి గుర్తుగా ఈ దినోత్సవాన్ని నిర్వహించుకుంటున్నారు. దేశ రాజధాని న్యూ ఢిల్లీలోని ఇండియా గేట్ వద్ద జరిగే వేడుకల్లో దేశ ప్రధాని పాల్గొని అమర జవానులకు నివాళులు అర్పిస్తాడు.

## చరిత్ర
1999 ఫిబ్రవరిలో భారత్ పాకిస్తాన్ దేశాలమధ్య ఒప్పందం కుదిరింది. కానీ, కాశ్మీర్ ను ఆక్రమించుకోవాలన్ని కుట్రతో పాకిస్తాన్ సైన్యం ఆపరేషన్ బదర్ అనే పేరిట ఉగ్రవాదులను భారత సరిహద్దుల్లోకి పంపించింది. అప్పటి భారత ప్రభుత్వం యుద్ధం చేయకుండ ఉండేందుకు ప్రయత్నించింది. అయినా, పాకిస్తాన్ తన నిర్ణయం మార్చుకోకపోవడంతో యుద్ధానికి వెళ్ళక తప్పలేదు.

1999, మే 3న కార్గిల్ జిల్లాలో నియంత్రణ రేఖ వెంబడి భారత్, పాకిస్థాన్ మధ్య కార్గిల్ యుద్ధం ప్రారంభమయింది. దీనిని భారత సైన్యం ఆపరేషన్ విజయ్ అనే కోడ్ నేమ్ ను పెట్టుకుంది. అంతటి చలిలో, మంచు పర్వతాల్లో దాదాపు 60 రోజులపాటూ జరిగిన యుద్ధంలో ఇరుదేశాల సైనికులు చాలామంది చనిపోయారు. 527 మంది భారత సైనికులు అమరులయ్యారు. చివరికి జూలై 26న భారత భూభాగంలోకి ప్రవేశించిన పాకిస్తాన్ సైన్యాన్ని తిప్పికొట్టి, భారతదేశ భూభాగాన్ని తిరిగి స్వాధీనం చేసుకోవడం ద్వారా భారత్ విజయం సాధించింది. అందువల్ల ప్రతిఏటా జూలై 26 కార్గిల్ విజయ దినోత్సవం జరుపబడుతుంది.

## కార్యక్రమాలు
# కార్గిల్ విజయ దినోత్సవం సందర్భంగా దేశవ్యాప్తంగా వేడుకలు, కార్యక్రమాలు జరుగుతాయి. ప్రజలంతా వాటిలో పాల్గొని సైనికులకు వందనాలు అర్పిస్తారు.

## మూలాలు

వర్గం:కార్గిల్ యుద్ధం
వర్గం:దినోత్సవాలు
వర్గం:ఉత్సవాలు
సిటీ మ్యూజియం, హైదరాబాద్

**సిటీ మ్యూజియం** తెలంగాణ రాష్ట్రంలో హైదరాబాదు నగరంలో పురానీ హవేలీ అనే రాజభవనంలో ఉంది. హైదరాబాదు నగర చరిత్రను తెలిపే అనేక అరుదైన వస్తువులు, కళాఖండాలతో నిజాం మ్యూజియంలోని ఒక విభాగంలో ఈ సిటీ మ్యూజియం ప్రారంభించబడింది.

## చరిత్ర
ఈ మ్యూజియాన్ని 2012, మార్చి 11న నిజాం జూబ్లీయంట్ ట్రస్ట్ చైర్మన్, హైదరాబాద్ నగర నిజాం పాలకుల్లో చివరి వాడు మీర్ ఉస్మాన్ అలీ ఖాన్ మనవడు ప్రిన్స్ ముఫ్ఫాఖాన్ షా ప్రారంభించాడు. హైదరాబాదు పూర్వపు చరిత్రను భావి తరాలకు అందించాలనే తపనతో దీనిని ఏర్పాటు చేశారు.

## సందర్శకుల వేళలు
ఈ మ్యూజియంలో సందర్శకులను ప్రతిరోజు ఉదయం 10:00గంటల నుంచి సాయంత్రం 5:00గంటల వరకు అనుమతిస్తారు.

## ఇవికూడా చూడండి
* సాలార్ జంగ్ మ్యూజియం
* తెలంగాణ రాష్ట్ర మ్యూజియం
* నిజాం మ్యూజియం

## మూలాలు

వర్గం:2012 స్థాపితాలు
వర్గం:తెలంగాణ సంగ్రహాలయాలు
నోటా (2018 సినిమా)

**నోటా** 2018, అక్టోబర్ 5న విడుదలైన తెలుగు చలనచిత్రం. ఆనంద్ శంకర్ దర్శకత్వం వహించిన ఈ చిత్రంలో విజయ్ దేవరకొండ, మెహ్రీన్ పిర్జాదా, నాజర్ తదితరులు నటించారు. ఈ చిత్రాన్ని వెట్టత్తం అనే నవల ఆధారంగా తెరకెక్కించడం జరిగింది

## కథ

వరుణ్ (విజయ్ దేవరకొండ) లండన్‌లో గేమ్ డెవలపర్. వరుణ్ తన తండ్రి సీఎం వాసుదేవ్ (నాజర్) అవినీతి కేసులో అరెస్ట్ కావడంతో, వాసుదేవ్ నమ్మే ఒక స్వామీజీ మాట ప్రకారం వరుణ్ రాష్ట్ర ముఖ్యమంత్రి పదవిని చేపట్టాల్సి వస్తుంది. రాజకీయాల్లో ఓనమాలు కూడా తెలియకుండా సీఎం పదవి చేపట్టిన వరుణ్.. జర్నలిస్టు మహేందర్(సత్యరాజ్) సాయంతో ప్రజలు మెచ్చే నాయకుడవుతాడు.ఆ తర్వాత తన తండ్రిని వ్యతిరేకించాల్సి వస్తుంది. తన కొడుకునే పదవి నుంచి దింపడానికి తండ్రి ప్రయత్నిస్తాడు. తన తండ్రి ఎత్తులకు పైఎత్తు వేసి తన పదవిని ఎలా కాపాడుకొన్నాడనేది ఈ చిత్ర కథ.

## నటవర్గం

* విజయ్ దేవరకొండ  (వరుణ్ )
* మెహ్రీన్ పిర్జాదా (స్వాతి  )
* నాజర్ (వాసుదేవ్)
* సత్యరాజ్ (మహేంద్ర) 
* యాషిక ఆనంద్ (శిల్ప)
* సంచనా నటరాజన్ (కళావతి వరదరాజులు) 
* ప్రియదర్శి పులికొండ (వాన్గ్)
* యం. యస్. భాస్కర్ (భాయ్)
* ఏ. ఆర్. మురుగ దాస్

## మూలాలు

## బయటి లింకులు
* 

వర్గం:2018 తెలుగు సినిమాలు
వర్గం:నాజర్ నటించిన సినిమాలు